**Contract de delegare a gestiunii activităților de**

**colectarea separată și transportul separat al deșeurilor menajere și al deșeurilor similare; operare a centrelor de colectare prin aport voluntar a deșeurilor de la persoanele fizice;**

**transfer al deșeurilor municipale în stațiile de transfer și operarea statiilor de transfer,**

**sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare de la Brezoi, Râureni, Roești și**

**tratare aerobă a biodeșeurilor colectate separat în instalația de compostare de la Râureni**

CUPRINS

[PREAMBUL 5](#_Toc153934363)

[CAPITOLUL I. DEFINIŢII ŞI INTERPRETARE 5](#_Toc153934364)

[ARTICOLUL 1–DEFINIŢII ŞI INTERPRETARE 6](#_Toc153934365)

[CAPITOLULII. OBIECTUL, DURATA ŞI DOCUMENTELE CONTRACTULUI 12](#_Toc153934366)

[ARTICOLUL3–DURATA CONTRACTULUI, PERIOADA DE MOBILIZARE ŞI DATA DE ÎNCEPERE 13](#_Toc153934367)

[ARTICOLUL4–CONTRACTUL ŞI DOCUMENTELE CONTRACTUALE 16](#_Toc153934368)

[CAPITOLULIII. DREPTURILE ŞI OBLIGAŢIILE PĂRŢILOR 16](#_Toc153934369)

[ARTICOLUL5 -DREPTURILE CONCEDENTULUI 16](#_Toc153934370)

[ARTICOLUL6–DREPTURILE CONCESIONARULUI 17](#_Toc153934371)

[ARTICOLUL7–OBLIGAŢIILE CONCEDENTULUI 18](#_Toc153934372)

[ARTICOLUL 8–OBLIGAŢIILE CONCESIONARULUI 19](#_Toc153934373)

[ARTICOLUL9–OBLIGAŢIILE DE INVESTIŢII ALE CONCESIONARULUI 21](#_Toc153934374)

[CAPITOLULIV. EXECUTAREACONTRACTULUI 21](#_Toc153934375)

[ARTICOLUL10 –TARIFUL 21](#_Toc153934376)

[ARTICOLUL 11 - REDEVENŢA 22](#_Toc153934377)

[ARTICOLUL12–INDICATORII DE PERFORMANŢĂ 23](#_Toc153934378)

[ARTICOLUL 13 –MONITORIZAREACONTRACTULUI 23](#_Toc153934379)

[ARTICOLUL14 – FLUXUL DEȘEURILOR / FLUXUL DEȘEURILOR ŞI RELAŢIA CU OPERATORII DE SALUBRIZARE/ GENERATORII 24](#_Toc153934380)

[ARTICOLUL 15 - COLECTAREA SEPARATĂ/ PROCEDURILE DE ACCEPTARE A DEȘEURILOR 25](#_Toc153934381)

[ARTICOLUL 16 –PRESTAREA SERVICIULUI, GRAFICUL DE OPERARE ŞI ÎNTREŢINEREA BUNURILOR 25](#_Toc153934382)

[ARTICOLUL 17 –BUNURILE UTILIZATE ÎN DERULAREA CONTRACTULUI 26](#_Toc153934383)

[ARTICOLUL 18–FURNIZAREA/PRESTAREA SERVICIULUI ÎN RELAŢIA CU UTILIZATORII ȘI GESTIUNEA SERVICIULUI ÎN RELAŢIE CU ALŢI OPERATORI DE SALUBRIZARE 28](#_Toc153934384)

[ARTICOLUL 19 – MĂSURILE DE SĂNĂTATE ŞI SECURITATE ÎN MUNCĂ 28](#_Toc153934385)

[ARTICOLUL 20 –ASPECTE DE PROTECŢIA MEDIULUI, ÎMPĂRŢIREA RESPONSABILITĂŢILOR DE MEDIU ÎNTRE PĂRŢI 29](#_Toc153934386)

[ARTICOLUL 21–GARANŢIA DE BUNĂ EXECUŢIE 29](#_Toc153934387)

[ARTICOLUL 22 - ASIGURĂRI 30](#_Toc153934388)

[ARTICOLUL 23 –REGISTRE, EVIDENŢE CONTABILE ŞI AUDIT 31](#_Toc153934389)

[ARTICOLUL 24 –CLAUZA DE PREVENIRE A CORUPŢIEI 31](#_Toc153934390)

[ARTICOLUL 25 –SUB – DELEGAREA 32](#_Toc153934391)

[ARTICOLUL26–COMPENSAȚIE PENTRU OBLIGAȚIA DE SERVICIU PUBLIC 32](#_Toc153934392)

[CAPITOLULV. RĂSPUNDEREA CONTRACTUALĂ 32](#_Toc153934393)

[ARTICOLUL 27 –RĂSPUNDEREA CONTRACTUALĂ 32](#_Toc153934394)

[ARTICOLUL 28 –RĂSPUNDEREA, PENALITĂŢI ȘI DESPĂGUBIRI IN SARCINA CONCESIONARULUI 32](#_Toc153934395)

[ARTICOLUL 29 – EXONERAREA DE RĂSPUNDERE A CONCENDENTULUI 33](#_Toc153934396)

[ARTICOLUL 30 –EXONERAREA DE RĂSPUNDERE A CONCESIONARULUI 33](#_Toc153934397)

[ARTICOLUL 31 –ÎNTINDEREA DESPĂGUBIRILOR 34](#_Toc153934398)

[ARTICOLUL 32 - RECUPERAREA DEBITELOR 34](#_Toc153934399)

[CAPITOLULVI. EVENIMENTE NEPREVĂZUTE 34](#_Toc153934400)

[ARTICOLUL 33 –FORŢA MAJORĂ 34](#_Toc153934401)

[ARTICOLUL 34 –MENŢINEREA ECHILIBRULUI CONTRACTUAL 35](#_Toc153934402)

[CAPITOLULVII. MODIFICAREACONTRACTULUI 35](#_Toc153934403)

[ARTICOLUL 35 –MODIFICAREA CONTRACTULUI PRIN ACORDUL PĂRŢILOR 35](#_Toc153934404)

[ARTICOLUL 36 – MODIFICAREA UNILATERALĂ A PĂRŢII REGLEMENTARE A CONTRACTULUI DE CĂTRECONCEDENT 36](#_Toc153934405)

[CAPITOLULVIII. ÎNCETAREA CONTRACTULUI 36](#_Toc153934406)

[ARTICOLUL 37 –CAUZELE DE ÎNCETARE A CONTRACTULUI 36](#_Toc153934407)

[ARTICOLUL 38 –REZILIEREA CONTRACTULUI 38](#_Toc153934408)

[CAPITOLUL IX ALTE CLAUZE 39](#_Toc153934409)

[ARTICOLUL 39 –POLITICA PRIVIND FORŢA DE MUNCĂ 39](#_Toc153934410)

[ARTICOLUL 40 -CONFIDENŢIALITATE 40](#_Toc153934411)

[ARTICOLUL 41 –PROPRIETATE INTELECTUALĂ ŞI DREPTURI DE AUTOR 41](#_Toc153934412)

[ARTICOLUL 42 –TAXE 42](#_Toc153934413)

[ARTICOLUL 43 - CHELTUIELI 42](#_Toc153934414)

[ARTICOLUL 44 –CONFLICTUL DE INTERESE 42](#_Toc153934415)

[ARTICOLUL 45 –REPREZENTANŢII PĂRŢILOR 42](#_Toc153934416)

[ARTICOLUL 46 - COMUNICĂRI 43](#_Toc153934417)

[ARTICOLUL 47 –DREPTURILE TERŢILOR 43](#_Toc153934418)

[ARTICOLUL 48 -RENUNŢARE 43](#_Toc153934419)

[ARTICOLUL 49 –NULITATEA CONTRACTULUI ŞI DIVIZIBILITATEA PREVEDERILOR SALE 44](#_Toc153934420)

[ARTICOLUL 50 –MENŢINEREA UNOR PREVEDERI DUPĂ DATA ÎNCETĂRII 44](#_Toc153934421)

[ARTICOLUL 51 - DECLARAŢII ŞI GARANŢII 44](#_Toc153934422)

[ARTICOLUL 52 –LEGEA APLICABILĂ ȘI SOLUŢIONAREA LITIGIILOR 46](#_Toc153934423)

[ANEXE 47](#_Toc153934424)

[ANEXA 1 - REGULAMENTUL SERVICIULUI 47](#_Toc153934425)

[ANEXA 2 CAIETUL DE SARCINI AL SERVICIULUI 47](#_Toc153934426)

[ANEXA 3 – OFERTA CONCESIONARULUI 47](#_Toc153934427)

[ANEXA 4 – BUNURILE DE RETUR 47](#_Toc153934428)

[ANEXA 5 - PROCESUL VERBAL DE PREDARE-PRELUARE A BUNURILOR DE RETUR 47](#_Toc153934429)

[ANEXA 6 - LISTA INDICATIVĂ A BUNURILOR DE PRELUARE 47](#_Toc153934430)

[ANEXA 7 - PROGRAMUL DE INVESTIŢII 47](#_Toc153934431)

[ANEXA 8 - INDICATORII DE PERFORMANŢĂ 48](#_Toc153934432)

[ANEXA 9 – ASIGURĂRILE 54](#_Toc153934433)

[ANEXA 10 – GARANȚIA DE BUNĂ EXECUȚIE 54](#_Toc153934434)

[ANEXA 11 – TARIFELE 54](#_Toc153934435)

[ANEXA 12 – AJUSTAREA TARIFELOR. MODIFICAREA TARIFELOR 54](#_Toc153934436)

# PREAMBUL

**Asociaţia de Dezvoltare Intercomunitară privind Serviciul de Salubrizare in localitățile județului Valcea,** cu sediul în Municipiul Râmnicu Vâlcea, strada General Praporgescu nr.1, județul Vâlcea, înregistrată în Registrul asociaţiilor si fundaţiilor de pe lângă judecătoria Râmnicu Vâlcea cu numărul87608/28.07.2010, cod unic de înregistrare …, cont… deschis la …, reprezentat(ă) de …, având funcţia depreședinte ADI, înnumele şi pe seama unităţilor administrativ-teritoriale membre, cuprinse în zonele de colectare nr.1 Brezoi și nr.3 Rm Vâlcea, aceste unităţi administrativ-teritoriale având împreună calitatea de CONCEDENT, denumită în cele ce urmează „**CONCEDENT**”, pe de o parte,

şi

**Societatea…**, cu sediul în …. strada ..., nr. ..., județul .., înmatriculată la Oficiul Registrului Comerţului de pe lângă tribunalul … cu numărul …, cod unic de înregistrare …, cont … deschis la …, reprezentată de …, având funcţia de director general, în calitate de CONCESIONAR, denumită în cele ce urmează „**CONCESIONAR**”, pe de altă parte,

Denumite în continuare împreună„**Părţile**” şi separat „**Partea**”,

**AVÂND ÎN VEDERE CĂ**:

* Judetul Vâlcea este beneficiarul Proiectului *„Sistem de Management Integrat al Deseurilor în Judetul Vâlcea”* (”Proiectul”) finanțat prin POIM;
* În scopul realizării Proiectului, Județul Vâlcea şi unităţile administrativ-teritoriale din județul Vâlcea s-au asociat şi au constituit împreună Asociaţia de Dezvoltare Intercomunitară privind Serviciul de Salubrizare în localitățile județului Vâlcea (ADI);
* Unitățile administrativ-teritoriale membre ale ADI, mai sus menţionate, au înțeles să delege gestiunea activităţilor de colectare, transport, transfer și sortare a deşeurilor componente ale serviciului de salubrizare (”Serviciul”) prin intermediul acestei Asociaţii;
* Asociaţia de Dezvoltare privind Serviciul de Salubrizare în localitățile județului Vâlcea, în baza mandatului primit din partea membrilor săi, a organizat procedura de licitaţie publică în vederea atribuirii prezentului contract de delegare a gestiunii Serviciului;

- Procedura de licitaţie publică în vederea atribuirii contractului de delegare a gestiunii Serviciului a fost organizată conform prevederilor Legii serviciilor comunitare de utilităţi publice nr. 51/2006, cu modificările şi completările ulterioare (”Legea nr. 51/2006), Legii serviciului de salubrizare a localităţilor nr. 101/2006 cu modificările şi completările ulterioare („Legea nr. 101/2006”), și ale Legii 100/2016 privind concesiunile de lucrari si concesiunile de servicii (”Legea 100/2016”);

**- S.C.\_\_\_\_\_\_\_\_\_\_\_\_\_\_\_\_\_**, denumită mai sus CONCESIONAR a fost desemnată câștigătoarea procedurii organizate pentru delegarea gestiunii Serviciului, conform Raportului procedurii nr.\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_,

Au convenit încheierea prezentului Contract de delegare a gestiunii serviciului de salubrizare, respectiv a activităţilor de colectare, transport, transfer și sortare a deșeurilor municipale şi a altor fluxuri de deșeuri conform termenilor şi condiţiilor stipulate în cele ce urmează:

# CAPITOLUL I. DEFINIŢII ŞI INTERPRETARE

## ARTICOLUL 1–DEFINIŢII ŞI INTERPRETARE

1. În sensul prezentului Contract, termenii şi expresiile scrise cu majusculă vor avea, cu excepţia situaţiei în care contextul reclamă altfel, sensul stabilit în prezentul Articol:
* **“Afiliat”** înseamnă cu privire la orice persoană, oricare altă persoană (juridică) care controlează direct sau indirect prima persoană, care este sub controlul primei persoane sau care este controlată împreună cu prima persoană de către un terţ; în sensul prezentului Contract termenul „control” cu referire la orice persoană înseamnă deţinerea, direct sau indirect, a oricăreia dintre următoarele: (i) cel puţin jumătate din capitalul social sau activele afacerii sau (ii) cel puţin jumătate din drepturile de vot în adunările acționarilor/asociaţilor sau (iii) dreptul de a numi cel puţin jumătate dintre membrii consiliului de administraţie sau organelor statutare care reprezintă o asemenea persoană (juridică);
* **„Activitate Componentă”** înseamnă activitățile componente ale serviciului de salubrizare al CONCENDENTULUI ce fac obiectul prezentului Contract, astfel cum sunt prevăzute la definiția „Serviciului”
* **”An Contractual”** înseamnă o perioadă de timp începând la Data Începerii Contractului şi terminându-se la aceeaşi dată a anilor următori, până la data încetării duratei prezentului Contract;
* **„Aria Delegării”** înseamnă raza teritorială a unităților administrative care formează împreună CONCEDENTUL.
* **„Asociaţia” sau „ADI”**  înseamnă Asociaţia de Dezvoltare Intercomunitară privind Serviciul de Salubrizare in localitățile județului Valcea, înregistrată în Registrul asociaţiilor şi fundaţiilor de pe lângă judecătoria Rm Vâlcea cu numărul nr. 87608/28.07.2010 (domeniul salubrizare).
* **„Autoritatea Competentă”** înseamnă orice instanţă judecătorească competentă şi orice autoritate locală, naţională sau organizaţie internaţională, inspectorat, agenţie, ministru, minister, persoană oficială sau funcţionar public din cadrul Guvernului României, instituţie publică, inclusiv, dar nelimitându-se la, Autoritatea de Reglementare;
* **„Autoritatea de Reglementare”** înseamnă Autoritatea Naţională de Reglementare pentru Serviciile Publice de Gospodărie Comunală (ANRSC) sau orice altă instituţie similară care poate fi autorizată şi împuternicită conform Legii în vigoare la un moment dat să monitorizeze şi să reglementeze regimul tarifelor şi/sau al Serviciului;
* „**Autorizaţii**” înseamnă toate autorizaţiile, licenţele, permisele, certificatele, avizele, aprobările etc.,emise de Autoritatea de Reglementarea sau altă Autoritate Competentă, în scopul furnizării/prestării şi gestiunii Serviciului;

**- ”Bune Practici Comerciale”** înseamnă toate acţiunile, faptele, metodele şi practicile relevante aplicabile în general in vederea gestionării Deşeurilor care, la un anumit moment dat, în termeni rezonabili şi în condiţiile legii, pot asigura rezultatul dorit pentru gestiunea Serviciului. Pentru scopul Serviciului care face obiectul prezentului Contract, Bunele Practici Comerciale includ:

(A) disponibilitatea necesarului de echipamente, utilaje, vehicule, materiale, instalaţii şi staţii, resurse adecvate, inclusiv a utilităţilor necesare astfel încât aceste elemente ante-menţionate să funcţioneze la capacitate maximă atât în condiţii normale de operare, cât şi în condiţii excepţionale de operare ce pot fi prevăzute în limite rezonabile;

(B) suficient personal de exploatare cu experienţă şi instruire adecvate în operarea corectă şi eficientă a elementelor menţionate la litera (A) de mai sus, ţinând cont de specificaţiile şi normele de fabricaţie; totodată, acest personal trebuie să fie capabil să lucreze şi în condiţii neobişnuite ce pot fi prevăzute în limite rezonabile;

(C) operaţiile de întreţinere şi reparaţii preventive ori de rutină, executate într-un mod care asigură exploatarea şi operarea în siguranţă şi pe termen lung, ţinând cont de recomandările fabricantului; de asemenea, operaţiunile de întreţinere şi reparaţii ante-menţionate vor fi executate de personal instruit şi cu experienţă, care deţine know-how-ul, tehnica, uneltele şi echipamentele adecvate;

(D) verificări şi controale inopinate şi adecvate pentru a asigura funcţionarea la parametri optimi a echipamentelor şi utilajelor folosite în gestiunea Serviciului conform, atât în condiţii normale, cât şi în condiţii neobişnuite (ce pot fi prevăzute în limite rezonabile); şi

(E) operarea echipamentelor şi utilajelor folosite în gestiunea Serviciului în condiţii de siguranţă deplină pentru personalul manevrant, alţi angajaţi, populaţie, mediul înconjurător, precum şi pentru alte instalaţii conexe;

**- ”Bunuri de Preluare”** înseamnă acele bunuri care la Data Încetării Contractului pot reveni CONCEDENTULUI, în măsura în care acesta din urmă îşi manifesta intenţia de a prelua bunurile respective în schimbul plăţii unei compensaţii, în condiţiile Legii şi ale prezentului Contract;

**- ”Bunuri de Retur”** înseamnă acele bunuri care, la Data Încetării Contractului, revin sau intră în proprietatea CONCEDENTULUI, de plin drept, în principiu gratuit (cu excepţia cazurilor prevăzute de prezentul Contract), în bună stare, exploatabile şi libere de orice sarcini, ipoteci, gajuri sau garanţii ori obligaţii similare;

**- ”Bunuri Proprii”**  înseamnă acele bunuri care aparțin CONCESIONARULUI și care rămân în proprietatea sa după Data Încetării Contractului;

**- “Colectarea Separată”** înseamnă colectarea în cadrul căreia un flux de deșeuri este păstrat separat în funcție de tipul și natura deșeurilor, cu scopul de a facilita tratarea specifică a acestora;

* **”Contract”**  înseamnă prezentul Contract de delegare a gestiunii Serviciului, împreună cu toate Anexele sale, așa cum pot fi modificate acestea sau Contractul la un moment dat cu acordul Părților prin acte adiţionale;
* **”Data de Începere (a Contractului)”**înseamnă data începerii efective a prestării serviciului după îndeplinirea cerințelor prevăzute la Articolul 3 (“Durata Contractului, Perioada de Mobilizare şi Data de Începere”) din prezentul Contract pentru Perioada de Mobilizare;
* **”Data Intrării în Vigoare”**  înseamnă data semnării Contractului de către reprezentanţii CONCENDENTULUI şi ai CONCESIONARULUI sau de către ultimul dintre aceştia în cazul în care Contractul nu este semnat în aceeaşi zi de către ambele Părţi
* **”Data Încetării (Contractului)”** înseamnă data la care Contractul îşi încetează efectele între Părţi, fără a aduce atingere excepţiilor stipulate la Articolul 50 (“Menţinerea unor prevederi după Data Încetării”) din prezentul Contract;
* **”Data Semnării (Contractului)”** înseamnă data când Contractul a fost semnat de către reprezentanţii CONCESIONARULUI şi ai CONCEDENTULUI/ ADI în numele şi pe seama CONCEDENTULUI sau de către ultimul dintre aceştia în cazul în care Contractul nu este semnat în aceeaşi zi de ambele Părţi ;
* **”Daună”** înseamnă orice prejudiciu, direct sau indirect, constând în pierderea efectivă suferită de creditorul obligaţiei neîndeplinite de cealaltă Parte şi beneficiul de care acesta este lipsit, la stabilirea prejudiciului ţinându-se cont şi de cheltuielile pe care Partea prejudiciată le-a realizat pentru limitarea sau evitarea prejudiciului şi orice alte costuri şi cheltuieli de orice natură şi tip, angajate în vederea restabilirii situaţiei care ar fi trebuit să existe în lipsa respectivului prejudiciu;
* ”**CONCESIONAR”**  înseamnă societatea………, căreia i-a fost atribuit prezentul Contract;
* ”**CONCEDENT”** înseamnă unităţile administrativ-teritoriale membre ale ADI care au atribuit prezentul Contract prin intermediul ADI
* „**Depozit**” înseamnă rampa pentru depozitarea Deșeurilor, la suprafaţă sau subteran, pentru scopul prezentului contract acesta referindu-se la depozitul conform situat la Roești
* **„Deşeu(uri)”** orice substanță sau obiect pe care deținătorul le aruncă sau are intenția sau obligația să le arunce; Deșeurile ce fac obiectul Serviciilor, respectiv obiectul Contractului sunt Deșeurile Menajere, Deșeurile Similare, Deșeurile din Piețe și Deşeurile din Construcţii şi Desființări Provenite de la Populație
* **„Deșeuri Municipale”** înseamnădeșeuri amestecate și deșeuri colectate separat de la gospodării, inclusiv hârtia și cartonul, sticla, metalele, materialele plastice, biodeșeurile, lemnul, textilele, ambalajele, deșeurile de echipamente electrice și electronice, deșeurile de baterii și acumulatori și deșeurile voluminoase, inclusiv saltelele și mobila și deșeuri amestecate și deșeuri colectate separat din alte surse, în cazul în care deșeurile respective sunt similare ca natură și compoziție cu deșeurile menajere.
* **„Deșeuri Menajere”** înseamnă Deşeurile provenite din gospodării/locuinţe, inclusiv fracţiile colectate separat, şi care fac parte din categoriile 15.01 şi 20 din anexa nr. 2 la Hotărârea Guvernului nr. *856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase*, cu completările ulterioare, ce includ Deșeuri Reciclabile, Biodeșeuri, Deşeuri Reziduale, Deșeuri Voluminoase, Deșeuri Periculoase din Deșeurile Menajere
* **Deşeuri Reziduale”** deşeurile nevalorificabile colectate separat, inclusiv cele rezultate în urma proceselor de tratare, altele decât deşeurile reciclabile
* **„Deșeuri Reciclabile”** deşeu care poate constitui materie primă într-un proces de producţie pentru obţinerea produsului iniţial sau pentru alte scopuri
* **„Biodeșeuri”** înseamnă deșeuri biodegradabile provenite din grădini și parcuri, deșeuri alimentare și de bucătărie provenite de la gospodării, birouri, restaurante, depozite angro, cantine, firme de catering sau magazine de vânzare cu amănuntul și deșeuri comparabile provenite din uzinele de prelucrare a produselor alimentare;
* **”Deşeuri similare”** înseamnă deşeuri provenite din activităţi comerciale, din industrie şi instituţii care, din punctul de vedere al naturii şi al compoziţiei, sunt comparabile cu deşeurile menajere, exclusiv deşeurile din producţie, din agricultură şi din activităţi forestiere
* **„Deșeuri Voluminoase”** înseamnădeşeuri solide de diferite provenienţe care, datorită dimensiunilor lor, nu pot fi preluate cu sistemele obişnuite de colectare, ci necesită o tratare diferenţiată faţă de acestea, din punct de vedere al preluării şi transportului
* **„Deșeuri Periculoase din Deșeurile Menajere”** orice deșeuri care prezintă una sau mai multe din proprietățile periculoase enumerate în anexa nr. 4 la OUG 92/2021
* **„Deşeuri din Construcţii şi Desființări”** - deșeuri generate de activități de construcție și desființări;
* **”Documentaţia de Atribuire”** înseamnă documentaţia ce cuprinde toate informaţiile legate de obiectul Contractului şi de procedura de atribuire a acestuia, inclusiv documentele licitaţiei, conform procedurii aplicabile potrivit Legii;
* **”Durata Contractului”** va avea înţelesul prevăzut la Art. 3 din prezentul Contract;
* „**Garanţia de Bună Execuţie”** înseamnă garanţia de bună execuţie a Contractului, constituită legal de CONCESIONAR, executabilă la prima cerere a CONCEDENTULUI, cuprinzând angajamentul irevocabil şi necondiţionat al emitentului de a plăti orice sumă de bani solicitată de CONCEDENT dar în limita valorii Garanţiei de Bună Execuţie, pentru a garanta:
	+ plata oricăror penalităţi care se pot înregistra în favoarea CONCEDENTULUI,
	+ plata Redevenţei
	+ plata oricăror sume către CONCEDENT conform prezentului Contract, inclusiv ca urmare a neîndeplinirii de către CONCESIONAR a obligaţiilor asumate prin prezentul Contract ;
* **“Indicatoride Performanţă”** înseamnă cerinţele tehnice, cantitative şi procentuale legate de ţintele și cerinţele şi standardele legate de eficienţa Serviciuluicare trebuie atinse în gestiunea Serviciului de către CONCESIONAR, conform Regulamentului Serviciului, astfel cum sunt definiţi în prezentul Articol;
* „**Informații Confidenţiale**” înseamnă: (i) toate evidenţele, rapoartele, conturile şi alte documente şi informaţii transmise sau puse la dispoziţie (şi marcate drept confidenţiale) de o Parte celeilalte (sau, în înţelesul prezentului Contract, de sau către ADI) în legătură cu obiectul prezentului Contract (transmise în orice mod şi indiferent de suportul pe care sunt stocate), inclusiv toate datele cu caracter personal în sensul Legii privind protecţia datelor cu caracter personal; şi (ii) informaţiile sensibile din punct de vedere comercial care reprezintă acele informaţii a căror dezvăluire ar prejudicia sau ar putea prejudicia interesele comerciale ale oricărei persoane, secretele comerciale, drepturile de proprietate intelectuală şi elementele de know-how ale oricărei Părţi şi care sunt exceptate de la liberul acces la informaţii conform Legii;
* ***“Instalaţiile de Deșeuri”*** înseamnă următoarele elemente componente ale sistemului de salubrizare, infrastructura aferentă Serviciului, concesionată CONCESIONARULui prin prezentul Contract, ca Bunuri de Retur, respectiv:
	+ staţiile de transfer Brezoi, Fârtățești, Galicea, Bălcești
	+ stațiilede sortare Brezoi și Râureni
	+ stația de sortare Drăgășani utilizată ca stație de transfer.
* **„Lege**” înseamnă orice norme de drept aplicabile în România incluzând, dar fără a se limita la acestea: tratate, legi, ordonanţe, hotărâri, regulamente, coduri, norme metodologice, ordine, decizii, decrete, directive, principii generale de drept şi hotărâri judecătoreşti obligatorii *erga omnes*, precum şi reglementările obligatorii emise la nivelul Uniunii Europene, precum şi orice cerinţă sau recomandare a Autorităţi de Reglementare, a unei Autorităţi Competente din România sau la nivelul Uniunii Europene, sau interpretare sau aplicare a oricăreia dintre cele de mai sus de către o Autoritate Competentă din România sau la nivelul Uniunii Europene. În sensul prezentei definiţii „*hotărârile judecătoreşti obligatorii erga omnes*” reprezintă (i) hotărârile judecătorești definitive pronunțate in materia contenciosului administrativ prin care s-a anulat în tot sau în parte un act administrativ cu caracter normativ, (ii) deciziile Curții Constituționale prin care se constată neconstituționalitatea unui act normativ, (iii) recursurile în interesul legii pronunțate de Înalta Curte de Casație şi Justiție asupra problemelor de drept care au fost soluționate diferit de instanțele de judecată precum şi (iv) hotărârile judecătorești pronunţate în acțiunile colective introduse de către o categorie anume de cetățeni si care beneficiază de efectele acesteia;
* **“Modificare Legislativă”** înseamnă orice intrare în vigoare, modificare, completare, suspendare, abrogare (totală sau parţială) a oricărei Legi astfel cum este definită mai sus sau orice alt eveniment cu efect similar, intervenit după Data Intrării în Vigoare a Contractului;
* **”Oferta”**  înseamnă oferta depusă de CONCESIONAR în cadrul procedurii de atribuire a prezentului Contract; oferta cuprinde propunerea financiară şi propunerea tehnică şi este ataşată ca Anexa nr. 3 la prezentul Contract;
* **„Operatorul Depozitului”** înseamnă operatorul care gestionează şi operează Depozitul situat în Fețeni, în baza unui contract de delegare a gestiunii activităţii de administrare a depozitelor de deșeuri, componentă a serviciului de salubrizare
* **„OIREP”** înseamnă operatorul economic autorizat, legal constituit, care implementează obligațiile privind răspunderea extinsă a producătorilor, în conformitate cu dispozițiile art. 16 alin. (5) litera (b) din Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare;
* **”Perioada de Mobilizare”** înseamnă perioada cuprinsă între Data Semnării şi Data de Începere a prezentului Contract;
* **“Perioada de Monitorizare”** înseamnă o perioadă specifică (respectiv o lună, un trimestru sau un an) pe parcursul căreia CONCENDENTUL monitorizează modul de prestare a Serviciului de către CONCESIONARt, respectiv Indicatorii de Performanță, sau orice perioadă de timp pe parcursul căreia CONCEDENTul a decis să monitorizeze performanţele CONCESIONARULUI prin inspecţii inopinate;
* **„Programul de Operare”** înseamnă frecvenţa cu care CONCESIONARUL trebuie să îşi îndeplinească obligaţiile specifice de furnizare/prestare a Serviciului, în special să încarce Deșeurile din cadrul activităţii de colectare, astfel cum este stabilit in Articolul 16 (“Prestarea Serviciului, graficul de operare şi întreţinerea bunurilor”) din prezentul Contract

respectiv

înseamnă frecvenţa cu care CONCESIONARUL trebuie să îşi îndeplinească obligaţiile specifice de furnizare/prestare a Serviciului, în special programul pentru recepţia Deșeurilor la Instalaţiile de Deșeuri, astfel cum este prevăzut la Articolul 16 (“Prestarea Serviciului, graficul de operare şi întreţinerea bunurilor”) din prezentul Contract

* **„Redevenţa”** înseamnă suma de bani plătibilă CONCEDENTULUI sau unora dintre unităţile administrativ-teritoriale care formează CONCEDENTUL (judeţ, municipiu, oraș, comună), după caz, de către CONCESIONAR conform prevederilor Art. 11 („Redevenţa”) din prezentul Contract;
* **“Regulamentul Serviciului”** înseamnă regulamentul serviciului de salubrizare (Anexa nr 1 la prezentul Contract), aprobat de CONCEDENT conform regulamentului-cadru la nivel național aprobat de Autoritatea de Reglementare; în scopul prezentului Contract vor fi aplicate doar prevederile din regulament care privesc Serviciului astfel cum este acesta definit în prezentul Articol;
* **„Reciclare”** orice operaţiune de valorificare prin care Deşeurile sunt transformate în produse, materiale sau substanţe pentru a-şi îndeplini funcţia iniţială ori pentru alte scopuri. Aceasta include retratarea materialelor organice, dar nu include valorificarea energetică şi conversia în vederea folosirii materialelor drept combustibil sau pentru operaţiunile de umplere;
* **”Serviciul”** înseamnă următoarele activităţi componente ale serviciului de salubrizare al CONCEDENTULUI, conform Legii

- colectarea separată și transportul separat al deșeurilor menajere și al deșeurilor similare;

- operarea centrelor de colectare prin aport voluntar a deșeurilor de la persoanele fizice;

- transferul al deșeurilor municipale în stațiile de transfer și operarea statiilor de transfer,

- sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare de la Brezoi, Râureni, Roești și

- tratare aerobă a biodeșeurilor colectate separat în instalația de compostare de la Râureni

**- „Sortare”** înseamnă activitatea de separare pe sortimente şi stocare temporară a Deşeurilor Reciclabile în vederea transportării lor la operatorii economici specializaţi;

**- “Tariful**” înseamnă contravaloarea furnizării/prestării Serviciului care face obiectul prezentului Contract, conform Articolului 10 („Tariful”) din prezentul Contract;

**- „Tarife Activitate Componentă”** înseamnă, contravaloarea furnizării/prestării pentru fiecare Activitate Componentă sau, după caz, pentru o activitate ce face parte din aceasta,

**- „Tarife Utilizatori”** înseamnă, împreună, Tariful Utilizatori Casnici și Tarifele Utilizatori Non-casnici;

**- „Tarif Utilizatori Casnici”** înseamnă tariful facturat Utilizatorilor Casnici, compus din Tariful Distinct Deșeuri Reciclabile Utilizatori, Tariful DistinctAlte Deșeuri Utilizatori și Tariful pentru utilizatori casnici care aplică instrumentul ”plătește cât arunci”

**- „Tarife Utilizatori Non-casnici”** înseamnă tarifele facturate Utilizatorilor Non-casnici, respectiv Tariful Distinct Deșeuri Reciclabile Utilizatori și Tariful DistinctAlte Deșeuri Utilizatori;

**- „Tratare”** înseamnă totalitatea proceselor fizice, chimice şi biologice care schimbă caracteristicile Deşeurilor, în scopul reducerii volumului şi caracterului periculos al acestora, facilitând manipularea sau valorificarea lor (Sortare, compostare, tratare mecano-biologică etc.)

**- ”Utilizator(i)”** înseamnăpersoanele fizice sau juridice care beneficiază individual de una sau mai multe activităţi specifice Serviciului, în cazul activităţilor pentru care beneficiarii încheie contracte individuale de prestare a serviciului, în nume propriu, cu CONCESIONARUL, după caz conform clauzele specifice ale prezentului Contract;

**- “Utilizator(i) Casnic(i)”** înseamnă Utilizatorii, astfel cum sunt definiţi mai jos, care sunt persoane fizice sau asociaţii de proprietari ai apartamentelor din condominii, după caz

**- “Utilizator(i) Non-Casnic(i)”** înseamnă Utilizatorii, alţii decât Utilizatorii Casnici, astfel cum sunt definiţi de prezentul Articol, şi în special persoanele juridice precum: agenţi economici, instituţii publice, asociaţii altele decât asociaţiile de proprietare, fundaţii etc.

**- „Valorificare”** orice operațiune care are drept rezultat principal faptul că deșeurile servesc unui scop util prin înlocuirea altor materiale care ar fi fost utilizate într-un anumit scop sau faptul că deșeurile sunt pregătite pentru a putea servi scopului respectiv, în întreprinderi sau în economie în general. Anexa nr. 3 a OUG 92/2021 stabilește o listă a operațiunilor de valorificare, listă care nu este exhaustivă;

- **„Zi”** înseamnă orice zi calendaristică, atunci când nu se face referire expresă la „Zi Lucrătoare”;

- „**Zi Lucrătoare”** înseamnă orice zi în afara (i) zilelor de sâmbătă şi duminică; (ii) oricărei zile de sărbători legale în România sau oricărei zile în care băncile sunt închise pentru tranzacţii, în conformitate cu Legea în vigoare;

**- “Zona 1 Brezoi”** constituie aria de colectare formată din teritoriul unităților administrativ teritoriale membre ale ADI: Brezoi, Boișoara, Câineni, Malaia, Perișani, Racovița, Titești și Voineasa

**- ”Zona 2.1Roești - Fârtățești”** constituie aria de colectare formată din teritoriul unităților administrativ teritoriale membre ale ADI: orașul Berbești și comunele Alunu, Cernișoara, Copăceni, Fârțătești, Grădiștea, Lădești,Lăpușata, Livezi, Măciuca, Mateești, Oteșani, Roești, Roșiile, Sinești, Slătioara, Stănești, Stroești, Tetoiu, Zătreni**” Zona 2.2 Roești - Drăgășani”** constituie aria de colectare formată din teritoriul unităților administrativ teritoriale membre ale ADI: municipiul Drăgășani și comunele Amărăști, Crețani, Guțoineni, Lungești, Mădulari, Mitrofani, Ștefănești, Sutești, Susani, Voicești

**- “Zona 3 Râmnicu Vâlcea”** constituie aria de colectare formată din teritoriul unităților administrativ teritoriale membre ale ADI: Municipiul Râmnicu Vâlcea, oraşele Horezu, Băbeni, Băile Govora, Băile Olanesti, Călimanești, Ocnele Mari și comunele Bărbătești, Berislăvești, Budești, Bujoreni, Bunești, Costești, Dăești, Frâncești, Golești, Măldărești, Mihăești, Muereasca, Păușești, Păușești-Măglași, Pietrari, Runcu, Sălătrucel, Stoenești, Tomșani, Viadeeni, Vlădești

**- ”Zona 4 Galicea”** constituie aria de colectare formată din teritoriul unităților administrativ teritoriale membre ale ADI: comunele Dănicei, Drăgoești, Galicea, Milcoiu, Nicolae Bălcescu, Olanu, Stoilești, Popești, Șirineasa, Glăvile, Ionești, Orlești, Pesceana, Prundeni, Scundu

**- ”Zona 5 Bălcești”** constituie aria de colectare formată din teritoriul unităților administrativ teritoriale membre ale ADI: orașul Bălcești și comunele Diculești, Făurești, Ghioroiu, Lăcusteni, Laloșu, Valea Mare

- ”Zona 6 Ionești” constituie aria de colectare formată din teritoriul unităților administrativ teritoriale membre ale ADI: comunele Glăvile, Ionești, Orlești, Pesceana, Prundeni, Scundu, Șirineasa, Ștefănești și Voicești.

**(2)**În cuprinsul prezentului Contract şi/sau în Anexele sale, termenii folosiţi cu majuscule îşi vor păstra, indiferent de locul în care sunt folosiţi în cuprinsul acestora, înţelesul dat în definiţia aferentă. Formele cuvintelor la singular subînţeleg formele de plural şi invers.

**(3)**Împărţirea pe capitole şi articole, precum şi titlurile din Contract sunt introduse numai pentru a uşura sistematizarea şi nu va afecta interpretarea prezentului Contract şi nu va servi interpretării intenţiilor Părţilor.

**(4)**Orice referire la articole sau numere de articole va însemna, dacă nu este altfel specificat, o referire la articolele prezentului Contract. Referirile la anexe vor fi considerate referiri la anexele prezentului Contract.

**(5)**Referirile la „acest contract/prezentul Contract” vor fi interpretate ca referiri la acest document după cum este revizuit, modificat sau completat şi în vigoare la anumite intervale de timp şi va include referiri la orice document care îl revizuieşte, modifică sau completează sau intră în vigoare, este încheiat ţinând cont de sau în conformitate cu prevederile acestuia.

**(6)**Referirile la “Părţi” desemnează părţile prezentului Contract, iar referirile la “Parte” desemnează una dintre părţile prezentului Contract.

**(7)**Termenii utilizaţi şi nedefiniţi în prezentul Contract şi care sunt definiţi de actele normative aplicabile vor avea înţelesul prevăzut în definiţia corespunzătoare din Lege.

# CAPITOLULII. OBIECTUL, DURATA ŞI DOCUMENTELE CONTRACTULUI

**ARTICOLUL 2–OBIECTUL CONTRACTULUI**

(1) Obiectul prezentului Contract este delegarea gestiunii activităţilor componente ale serviciului de salubrizare a localităților, care compun “Serviciul” astfel cum este definit acesta la Articolul 1 („Definiţii şi interpretări”) de mai sus, respectiv:

a) colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat

b) operarea centrelor de colectare prin aport voluntar a deșeurilor de la persoanele fizice;

c) transferul deșeurilor municipale în stațiile de transfer și operarea statiilor de transfer Brezoi, Galicea, Fârțătești, Bălcești si Drăgășani, inclusiv transportul separat al deșeurilor reziduale la depozitele de deșeuri nepericuloase de la Roești și Fețeni, al deșeurilor de hârtie, metal, plastic și sticlă colectate separat la stațiile de sortare de la Brezoi, Râureni, Roești și al biodeșeurilor la instalația de compostare de la Râureni sau la stația de tratare mecanobiologică de la Roești

d) sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare de la Brezoi, Râureni, Roești, inclusiv transportul reziduurilor rezultate din sortare la depozitul de deșeuri de la Roești

e) tratarea aerobă a biodeșeurilor colectate separat în instalația de compostare de la Râureni, inclusiv transportul reziduurilor la depozitul de deșeuri de la Roești

(2) Categoriile de deșeuri care fac obiectul prezentului contract sunt:

a) deșeuri menajere respectiv fracțiile de deșeuri reciclabile (hârtie, carton, plastic, metale, sticlă), deșeuri biodegrabadile, deșeuri voluminoase, deșeuri menajere periculoase și deșeuri reziduale;

b) deșeuri similare provenind din activități comerciale, din industrie și instituții, respectiv fracțiile de deșeuri reciclabile (hârtie, carton, plastic, metale, sticlă), deșeuri biodegradabile, deșeuri voluminoase și deșeuri reziduale;

c) deșeuri din piețe, respectiv fracțiile de deșeuri reciclabile (hârtie, carton, plastic, metale, sticlă) și deșeuri reziduale;

d) deșeuri din construcții și desființări provenite din locuințe, generate de activități de reamenajare și reabilitare interioară și/sau exterioară a acestora, deșeuri textile, ulei uzat, deșeuri periculoase gestionate în cadrul centrelor de aport voluntar.

(3) Stațiile de transfer și stațiile de sortare pentru care se deleagă activitatea de operare sunt următoarele:

- instalații construite prin proiecte PHARE: stațiile de transfer de la Brezoi, Fârtățești, Galicea, Bălcești și stația de sortare de la Drăgășani care va fi utilizată ca și stație de transfer;

- instalații construite prin proiectul SMID: stațiile de sortare de la Brezoi și Râureni

- centrele de aport voluntar (CAV) construite cu finanțare PNRR

- stația de tratare aerobă de la Râureni.

(4) În acest scop CONCESIONARUL va obţine de la Autoritatea de Reglementare licenţa de operare corespunzătoare pentru transportul de Deșeuri.

(5) Prin prezentul Contract, CONCEDENTUL atribuie CONCESIONARULUI, pentru perioada de timp menţionată la Articolul 3 (“Durata Contractului, Perioada de Mobilizare şi Data de Începere”), dreptul şi obligaţia de a presta Serviciul în Aria Delegării,inclusiv dreptul şi obligaţia de a administra şi de a exploata, în schimbul unei Redevenţe, Bunurile de Retur prevăzute în Anexele nr. 4 şi nr. 5 la prezentulContract.

(6) Obiectivele CONCEDENTULUI sunt:

- îmbunătăţirea condiţiilor de viaţă ale populaţiei;

- susţinerea dezvoltării economico-sociale a localităţilor;

- promovarea calităţii şi eficienţei Serviciului;

- dezvoltarea durabilă a Serviciului;

- gestionarea Serviciului pe criterii de transparenţă, competitivitate şi eficienţă;

- furnizarea Serviciului la Tarife care sa asigure prestarea Serviciului la nivelurile de calitate şi Indicatorii de Performanţă stabiliţi prin Caietul de Sarcini al Serviciului, Regulamentul Serviciului şi prin prezentul Contract și asigurarea echilibrului între riscurile şi beneficiile asumate de Părţi;

- protecţia şi conservarea mediului înconjurător şi a sănătăţii populaţiei;

- respectarea cerinţelor din legislaţia privind protecţia mediului referitoare la salubrizarea localităţilor.

## ARTICOLUL3–DURATA CONTRACTULUI, PERIOADA DE MOBILIZARE ŞI DATA DE ÎNCEPERE

**(1)** Durata prezentului Contract este de 8 (opt) ani de la Data de Începere a Contractului.

**(2)** Data de Începere este ulterioară Datei Intrării în Vigoare, astfel cum sunt definite ambele la Articolul 1 („Definiţii şi interpretare”)din prezentul Contract.

**(3)** Între Data Semnării şi Data de Începere, se întinde Perioada de Mobilizare.

(4)În Perioada de Mobilizare, care nu poate fi mai lungă de 90 (șaizeci) Zile de la Data Semnării (dacă Părţile nu convin prelungirea acestui termen), CONCESIONARUL va prezenta CONCEDENTULUI dovezile care confirmă:

- constituirea Garanţiei de Bună Execuţie prevăzută la Articolul 21 („Garanţia de Bună Execuţie”) din prezentul Contract;

- încheierea tuturor poliţelor de asigurare solicitate la Articolul 22 (“Asigurări”)din prezentul Contract;

- licenţa eliberată de Autoritatea de Reglementare prin care CONCESIONARULui i se acordă permisiunea furnizării/prestării Serviciului în Aria Delegării;

- obținerea celorlalte Autorizaţii necesare conform Legii pentru începerea prestării Serviciului;

- angajarea personalului necesar prestării Serviciului la un grad de cel puțin 90%, posturile cheie trebuie toate ocupate;

- procurarea utilajelor şi echipamentelor necesare (pentru categoriile de Deșeuri și activitățile care fac obiectul Contractului) şi amplasarea lor în teritoriu – cumpărare, închiriere, leasing, comodat etc.;

- autorizarea activităților în conformitate cu cerințele legale pentru toate punctele de lucru (inclusiv baza de lucru, conform Caietului de Sarcini);

- includerea noii arii de operare în sistemul de management calitate – mediu – securitate ocupațională şi, eventual, adaptarea procedurilor operaționale şi procedurile de lucru;

- numărul și categoria Utilizatorilor care au optat pentru „aplicarea instrumentului plătește pentru cât arunci”;

- prezentarea modelului de contract de prestare a Serviciului ce urmează a fi încheiat cu Utilizatorii Non-Casnici și Utilizatorii Casnici din mediul urban, redactat pe baza Contractului-cadru de furnizare/prestare a serviciului de salubrizare a localităților aprobat prin Ordinul președintelui ANRSC nr. 112/2007.

(5) În Perioada de Mobilizare, CONCESIONARUL va prezenta CONCEDENTULUI contractul / contractele încheiate cu:

- operatorul stației de tratare a deseurilor in amestec, in situatia in care nu are o stație proprie

- operatorul depozitului pentru Deșeuri din Construcții și Desființări

- operatorul specializat în colectarea anvelopelor uzate,

sub sancțiunea încetării de drept, fără altă formalitate decât notificarea în acest sens din partea Concendentului către Concesionar, cu 5 (cinci) Zile înainte de data la care se va considera încetat Contractul.

(6) Predarea tuturor bunurilor, instalaţiilor, echipamentelor şi dotărilor aferente întregii activităţi, cu inventarul existent, libere de orice sarcini, se va face, pe bază de proces-verbal de predare-primire, la începutul Perioadei de Mobilizare.

(7) În aceeași perioadă, Concesionarul:

- va eticheta corespunzător și va distribui recipientele destinate colectării Deșeurilor Menajere și Deșeurilor Similare, inclusiv a Deșeurilor Reciclabile pe fracții și va asigura echiparea platformelor de colectare, după caz;

- va asigura identificarea, împreună cu reprezentanții Concendentului a amplasamentelor pentru punctele mobile de colectare a Deșeurilor Periculoase din Deșeurile Menajere;

- va obține acces la orice amplasamente și facilități necesare pentru prestarea Serviciului;

va implementa sistemul informatic și va stabili, împreună cu Concendentul formatul standard a tuturor documentelor care vor fi utilizate în scopuri de raportare / monitorizare /control a activităţilor desfășurate în baza prezentului Contract;

- va realiza programul de spălare a recipientelor de colectare a deșeurilor municipale aferent primului An Contractual;

- cu cel mult 14 zile înainte de Data Începerii, Concesionatul va furniza Concendentului în vederea aprobării, traseele planificate și stabilite pentru fiecare vehicul de transport al Deșeurilor Municipale, inclusiv numărul de angajați pe fiecare vehicul /utilaj pentru a facilita monitorizarea executării tuturor activităților; rutele și orarul de parcurs vor respecta normele de sănătate și siguranță, ținând seama de nivelul de zgomot și asigurând confortul lucrătorilor la temperaturi extreme.

(8)Pe durata Perioadei de Mobilizare, Părţile:

- îşi vor asuma toate obligaţiile necesare şi vor depune toate diligenţele pentru ca prestarea Serviciului să poată începe, conform celor prevăzute în Caietul de sarcini al Serviciului(Anexa nr.2 la Contract)şi

- vor furniza una alteia toate informaţiile şi datele necesare care le sunt solicitate prin prevederile acestui Contract, ale Caietului de Sarcini al Serviciului (Anexa nr. 2 la Contract) şi ale anexelor acestora, după caz.

**(9)** Pe durata Perioadei de Mobilizare, Concesionarul va furniza Concendentului, un raport de progres pentru fiecare 2 (două) săptămâni, constituind câte o perioadă de raportare, care să includă:

- programul de mobilizare și progresele la data respectivă;

- devieri de la programul de mobilizare, motive și măsuri de soluționare;

- detalii asupra implementării sistemului informatic;

- alte informații, dacă este cazul.

(**10)** Rapoartele de progres vor fi transmise în maxim 3 zile de la încheierea perioadei de raportare, în format letric și în format pdf.

**(11)**Dacă la expirarea termenului de 90 (nouăzeci) de Zile de la Data Intrării în Vigoare, dacă Părţile nu convin în scris prelungirea acestui termen conform alin.(11) al prezentului articol, Concesionarul nu prezintă Concendentului dovezile prevăzute la alin. (5) și alin. (6) de mai sus, prezentul Contract se consideră încetat de drept, fără altă formalitate decât notificarea în acest sens din partea Concendentului către Concesionar, cu 5 (cinci) Zile înainte de data la care se va considera încetat Contractul.

**(12)** Părțile pot conveni, prin acord semnat de reprezentanții legali ale acestora, prelungirea Perioadei de Mobilizare, în scris, la cererea motivată a Concesionarului notificată Concendentului cu cel puțin 10 Zile înainte de expirarea termenului de 90 de Zile de la Data Intrării în Vigoare și numai pentru motive care nu sunt imputabile Concesionarului. Prelungirea se poate face o singură dată pentru cel mult 60 de Zile.

**(13)** În vederea implementării obligațiilor prevăzute de art. 59 din Legea nr. 211/2011 privind regimul deșeurilor, în Perioada de Mobilizare, Concendentul va încheia cu OIREP convenții pentru acoperirea costurilor de gestionare pentru Deșeurile de Ambalaje colectate separat.

**(14)**Concendentul va transmite către Concesionar Ordinul de Începere prin care Concesionarul va fi notificat cu privire la data la care va începe efectiv furnizarea Serviciului, numai după finalizarea tuturor operațiunilor menționate la alineatele (5) și (6) de mai sus. Data la care se începe efectiv furnizarea Serviciului marchează Data Începerii, astfel cum este aceasta definită la Articolul 1 (“Definiţii şi interpretare”) din prezentul Contract. Concendentul va emite Ordinul de Începere în maxim 3 (trei) Zile de la data primirii dovezilor complete transmise de Concesionat, iar Data Începerii notificată nu va fi mai târziu de 5 (cinci) Zile de la data emiterii Ordinului de Începere.

## ARTICOLUL4–CONTRACTUL ŞI DOCUMENTELE CONTRACTUALE

**(1)** Prezentul Contract reprezintă întreaga înţelegere contractuală a părţilor cu privire la obiectul acestuia.

**(2)** Se consideră că documentele care alcătuiesc Contractul se explică reciproc şi se interpretează împreună. În eventualitatea oricăror neconcordanţe între cuvinte, termeni, fraze sau abrevieri scrise cu majusculă şi definite în cadrul unei Anexe, înţelesul stabilit de Articolul 1 („Definiţii şi interpretare”) al Contractului va prevala asupra înţelesului din Anexă, dacă contextul acestui Contract permite.

**(3)**Prezentul Contract are următoarele anexe:

- Regulamentul Serviciului (Anexa nr. 1);

- Caietul de Sarcini al Serviciului (Anexa nr. 2);

- Oferta Concesionarului, inclusiv solicitările de clarificare și răspunsurile la acestea, transmise î n perioada de evaluarea ofertelor(Anexa nr. 3)

- Inventarul bunurilor mobile şi imobile, proprietate a CONCEDENTULUI, concesionate CONCESIONARULui pe întreaga Durată a Contractului, care sunt Bunuri de Retur (Anexa nr. 4)

- Ordinul de Începere a prestării Serviciului (Anexa nr. 5);

- Lista indicativă a Bunurilor de Preluare (Anexa nr. 6);

- Programul de Investiţii (Anexa nr. 7);

- Indicatorii de Performanţă (Anexa nr. 8);

- Asigurările (Anexa nr. 9);

- Garanţia de Bună Execuţie (Anexa nr. 10);

- Tarifele (Anexa nr. 11);

- Modificarea/Ajustarea Tarifelor (Anexa nr. 12)

- Modul de calcul al costului colectării și sortării Deșeurilor de Ambalaje Municipale (Anexa nr.13)

- Programul de Operare (Anexa nr. 14);

**(4)** În cazul oricărui conflict sau neconcordanţă între corpul principal al Contractului şi orice Anexă, clauza din cuprinsul Contractului va prevala, cu excepţia situaţiei în care se specifică altfel în prezentul Contract.

# CAPITOLULIII. DREPTURILE ŞI OBLIGAŢIILE PĂRŢILOR

## ARTICOLUL5 -DREPTURILE CONCEDENTULUI

**(1)** CONCEDENTUL are următoare drepturi, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate în cadrul ADI pentru Aria Delegării.

a) să stabilească programele de reabilitare, extindere şi modernizare a infrastructurii tehnico-edilitare aferente Serviciului;

b) să coordoneze proiectarea şi execuţia lucrărilor tehnico-edilitare, a investiţiilor, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;

c) să realizeze investiţii în infrastructura tehnico-edilitare aferentă Serviciului şi în acest scop să finanţeze lucrările necesare, precum şi să contracteze şi să garanteze, conform prevederilor legale aplicabile, împrumuturile în vederea finanţării programelor de investiţii;

d) să inspecteze Bunurile de Retur şi să verifice gradul de realizare a investiţiilor prevăzute de Contract în sarcina CONCESIONARULUI;

e) să încaseze Redevenţa de la CONCESIONAR, conform prevederilor prezentului Contract;

f) să monitorizeze îndeplinirea obligaţiilor contractuale asumate de CONCESIONARși să verifice periodic calitatea Serviciului prestat, inclusiv îndeplinirea Indicatorilor de Performanţă; monitorizarea se va realiza prin intermediul ADI, în baza mandatului primit de aceasta prin statutul său;

g) să aplice sancțiunile prevăzute în Contract în caz de executare cu întârziere sau neexecutare a obligaţiilor contractuale de către CONCESIONAR;

h) să-şi exprime intenţia de a dobândi Bunurile de Preluare şi să solicite CONCESIONARULUI să semneze contractul de vânzare-cumpărare a acestor bunuri, la încetarea prezentului Contract;

i) să modifice unilateral partea reglementară a Contractului (respectiv Regulamentul Serviciului şi Caietul de Sarcini al Serviciului, Anexele nr. 1 şi nr. 2 la Contract)pentru motive ce ţin de interesul naţional sau local şi/sau în caz de Modificare Legislativă, cu posibilitatea pentru CONCESIONARde a primi o compensaţie în cazul în care echilibrul contractual este afectat în mod semnificativ ca urmare a acestor modificări;

j) să aprobe ajustarea/modificarea Tarifului, la propunerea CONCESIONARULUI, conform Legii în vigoare;

k) să rezilieze Contractul dacă CONCESIONARUL nu îşi respectă obligaţiile asumate prin Contract;

l) să sancționeze CONCESIONARUL în cazul săvârșirii contravențiilor prevăzute de Lege;

m) să urmărească orice pretenție la daune pe care CONCESIONARUL ar putea să o aibă împotriva terțului susținător pentru nerespectarea obligațiilor asumate prin angajamentul de susținere ferm din cadrul procedurii de atribuire, cum ar fi, dar fără a se limita la, cesiunea drepturilor CONCESIONARULUI către CONCENDENT, cu titlu de garanție, terțul susținător fiind răspunzător în mod solidar cu CONCESIONARUL pentru neexecutarea Contractului în situația în care CONCESIONARUL întâmpină dificultăți pe parcursul executării Contractului, iar susținerea acordată de unul sau mai mulți terți a vizat îndeplinirea criteriilor referitoare la situația economică și financiară a CONCESIONARULUI în cadrul procedurii de atribuire;

alte drepturi prevăzute de prezentul Contract sau de Lege.

**(2)**Drepturile prevăzute la alin. (1) literele a, d, f, g, *j*, urmează a fi exercitate în numele şi pe seama CONCEDENTULUI, de către ADI în baza mandatului primit prin statutul său. CONCEDENTUL păstrează dreptul de a fi informat şi de a propune măsuri privind Serviciul aflat sub responsabilitatea sa şi bunurile ce le aparţin, prin intermediul şi în cadrul ADI. În relaţia cu CONCESIONARUL, Asociaţia constituie interfaţa între CONCESIONARşi CONCEDENT.

## ARTICOLUL6–DREPTURILE CONCESIONARULUI

CONCESIONARUL are următoarele drepturi:

1. să încaseze contravaloarea Serviciului, corespunzător Tarifului aprobat de CONCEDENT, determinat în conformitate cu Legea în vigoare şi în special cu metodologia aprobată de ANRSC;
2. să solicite ajustarea și modificarea Tarifelor în condițiile prevăzute în Anexa nr. 12 ”Modificarea/Ajustarea Tarifelor”;
3. să beneficieze de exclusivitatea prestării Serviciului în Aria Delegării, acordată în baza prezentului Contract;
4. să încheie contracte cu terţii pentru întreținerea și reparațiile instalaţiilor, utilajelor, echipamentelor utilizate pentru prestarea Serviciului;
5. să solicite recuperarea debitelor în instanţă
6. să iniţieze modificarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii sale;
7. alte drepturi prevăzute de prezentul Contract sau de Lege.

## ARTICOLUL7–OBLIGAŢIILE CONCEDENTULUI

(1)CONCEDENTUL are următoarele obligaţii, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate în cadrul ADI, pentru Aria Delegării şi, după caz, prin intermediul ADI conform mandatului acordat acesteia prin statutul său:

a) pentru Utilizatorii fără contract să instituie taxa prevăzută la art. 26 alin. (3) din Legea serviciului de salubrizare a localităţilor nr. 101/2006, cu modificările şi completările ulterioare şi să deconteze lunar CONCESIONARULUI, direct din bugetul local, contravaloarea prestaţiei efectuate la Utilizatorii fără contract;

b) să actualizeze şi să aprobe modificările la Regulamentul Serviciului, cuprins în Anexa nr. 1 la prezentul Contract, în baza regulamentelor cadru, conform legilor în vigoare, obligaţie care se va exercita prin intermediul ADI;

c) să aprobe ajustările şi modificările la Tarifele propuse de CONCESIONAR conform Legii în vigoare, obligaţie care se va exercita prin intermediul ADI, dacă acestea respectă toate condițiile contractuale;

d) să verifice periodic, prin intermediul ADI:

e) calitatea Serviciului prestat;

f) îndeplinirea Indicatorilor de Performanţă;

g) menţinerea echilibrului contractual;

h) asigurarea unor relaţii echidistante şi echilibrate între CONCESIONAR şi Utilizatori;

i) să predea către CONCESIONAR, în Perioada de Mobilizare toate bunurile, instalaţiile, echipamentele şi facilităţile aferente Serviciului CONCESIONAT, precum și pe măsură ce apar noi astfel de bunuri faţă de cele care au fost predate în Perioada de Mobilizare, împreună cu inventarul existent, libere de orice sarcini, pe baza unui proces verbal de predare-primire, anexat la prezentul Contract (Anexa nr. 4), acestea fiind Bunuri de Retur din categoria prevăzută la Art. 17.1.1. lit. a) din prezentul Contract;

j) să faciliteze obţinerea de către CONCESIONAR a Autorizaţiilor pentru lucrări şi investiţii aferente Serviciului pe terenurile publice şi private, conform Legii în vigoare;

k) să încheie cu toate OIREP-urile licențiate, potrivit Legii, convenții pentru acoperirea costurilor de gestionare pentru Deșeurile din Ambalaje Municipale și, începând cu al 2-lea an calendaristic de la Data Începerii:

l) să modifice anual (până la 30 noiembrie) Tariful Distinct Deșeuri Reciclabile Utilizatori, valabil pentru anul următor,

m) să plătească lunar CONCESIONARULUI costul NET al colectării și sortării Deșeurilor de Ambalaje, aferent cantității de deșeuri de ambalaje valorificată luna anterioară, în baza facturii emise de CONCESIONAR

n) să nu-l tulbure pe CONCESIONAR în exerciţiul drepturilor sale ce rezultă din prezentul Contract;

o) să medieze, eventualele divergenţe, sesizări, plângeri etc. care apar între CONCESIONAR şi Utilizatorii Serviciului şi Operatorii de Salubrizare

p) să sprijine CONCESIONARUL în campaniile organizate privind informarea şi conștientizarea Utilizatorilor privind Colectarea Separată a Deşeurilor

r) să asigure un mediu de afaceri concurenţial şi transparent;

s) să păstreze, în condiţiile Legii, confidenţialitatea datelor şi informaţiilor economico-financiare privind activitatea CONCESIONARULui, altele decât cele de interes public.

## ARTICOLUL 8–OBLIGAŢIILE CONCESIONARULUI

(1)CONCESIONARUL are următoarele obligaţii generale:

a) să asigure prestarea Serviciului conform prevederilor contractuale şi cu respectarea Regulamentului Serviciului (Anexa nr. 1 la Contract) şi Caietului de Sarcini ale Serviciului (Anexa nr. 2 la Contract),a prescripţiilor, normelor şi normativelor tehnice în vigoare, într-o manieră eficientă, în conformitate cu Legea şi Bunele Practici Comerciale;

b) să presteze Serviciul pentru toţi Utilizatorii din Aria Delegării, cu asigurarea colectării întregii cantităţi de Deşeuri generate care intră în obiectul prezentului Contract şi să lase în stare de curăţenie spaţiul destinat recipientelor de colectare de pe domeniul public; pentru toţi Utilizatorii Serviciul, va fi prestat în baza contractelor individuale conforme cu contractul-cadru de prestare a serviciului de salubrizare a localităţilor aprobat prin Ordinul ANRSC nr. 112/2007 la Data Semnării prezentului Contract sau orice alt contract-cadru care va fi adoptat în acest sens de Autoritatea de Reglementare pentru modificarea contractului-cadru actual, pe care CONCESIONARUL este obligat să le încheie cu Utilizatorii; completările contractuale în contractele cu Utilizatorii la modelul aprobat prin Ordinul ANRSC trebuie să fie avizate în prealabil de CONCEDENT

b1) să accepte cu titlu gratuit deșeurile vegetale rezultate din întreținerea spațiilor verzi aparținând domeniului public al Municipiului Rm Vâlcea la stația de compostare, iar compostul necesar înființării / întreținerii spațiilor verzi publice din Municipiu să fie pus gratuit la dispoziția operatorului serviciului public de întreținere spații verzi

c) să colecteze doar Deşeurile generate în Aria Delegării

d) sa respecte fluxul Deșeurilor prevăzut la Articolul 14 (“Fluxul Deșeurilor”) din prezentul Contract;

e) să accepte modificarea Programului de Operare şi a cerinţelor tehnice, aşa cum sunt acestea detaliate în Caietul de Sarcini al Serviciului ori de cate ori va fi necesar din cauza modificării Regulamentelui Serviciului, în cazul în care respectivele modificări sunt făcute pentru alinierea prevederilor regulamentelor la reglementarile naţionale;

f) să plătească despăgubiri pentru întreruperea nejustificată a prestării Serviciului;

g) să depună toate diligenţele necesare pentru conservarea integrităţii bunurilor, instalaţiilor, echipamentelor, vehiculelor şi dotărilor ce i-au fost concesionate pe toată Durata Contractului, şi să asigure exploatarea, întreţinerea şi reparaţia acestora cu personal autorizat, în funcţie de complexitatea bunului respectiv şi specificul postului/locului de muncă;

h) să nu înstrăineze sau închirieze nici un Bun de Retur; CONCESIONARUL nu va înlocui şi nu va dispune în niciun fel de aceste bunuri fără consimţământul prealabil, în scris, al CONCEDENTULUI;

i) să transmită CONCEDENTULUI modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acestuia;

j) să predea CONCEDENTULUI, la încetarea din orice motive a Contractului, toate Bunurile de Retur, conform condiţiilor stipulate la Art. 17.1., în stare tehnică corespunzătoare duratei lor normale de funcţionare, precum şi toată documentaţia tehnică aferentă, inclusiv cărţile construcţiilor, cărţile tehnice etc., pe bază de proces verbal de predare-primire;

k) să deţină toate Autorizaţiile necesare prestării Serviciului, prevăzute de legislaţia în vigoare, l) să obţină şi să menţină valabile, pe cheltuiala sa proprie, toate aceste Autorizaţii; CONCESIONARUL va trebui să poată furniza în orice moment documente care să ateste că Autorizaţiile necesare au fost eliberate pentru Instalaţiile de Deșeuri şi că Instalaţiile de Deșeuri sunt operate în conformitate cu aceste Autorizaţii (în special autorizaţiile de mediu). De asemenea, CONCESIONARUL va informa CONCEDENTUL în cazul în care intervin modificări la condiţiile ataşate Autorizaţiilor, schimbări în ceea ce priveşte deţinerea Autorizaţiilor sau elemente care pot afecta prezentul Contract;

m) să respecte Indicatorii de Performanţă prevăzuţi în Regulamentul Serviciului şi în Anexa nr. 8 („Indicatorii de Performanţă”) la prezentul Contract, şi să îmbunătăţească în mod continuu calitatea Serviciului prestat;

n) să aplice metode performante de management care să conducă la reducerea costurilor de operare;

o) să înregistreze toate reclamaţiile şi sesizările, care îi sunt adresate, într-un registru şi să ia măsurile de rezolvare ce se impun. În registru se vor consemna numele, prenumele persoanei/societăţii care a reclamat, adresa reclamantului, data şi ora reclamaţiei, data şi ora rezolvării, numărul de ordine al reclamaţiei care va fi comunicat petentului. La sesizările scrise CONCESIONARUL are obligaţia să răspundă în termen de maximum 30 de Zile de la înregistrarea acestora;

p) să furnizeze Autorităţilor Competente și CONCEDENTULUI toate informaţiile solicitate şi să asigure accesul la documentele şi documentaţiile pe baza cărora prestează Serviciul, în condiţiile Legii şi ale prezentului Contract;

r) să ţină evidenţa gestiunii Deşeurilor şi să raporteze periodic către ADI şi oricăror alte Autorităţi Competente, inclusiv prin transmiterea către Autoritatea de Competentă în domeniul protecţiei mediului, date şi informaţii despre activitatea specifică conform chestionarului din anchetele statistice naționale, după caz, conform Legii în vigoare;

s) să se asigure că toate substanţele şi materialele periculoase folosite sau care urmează să fie folosite în prestarea Serviciului sunt păstrate într-un mediu controlat şi în condiţii de siguranţă conform Legii în domeniu şi Bunelor Practici Comerciale, precum şi că toate recipientele cu substanţe periculoase sunt etichetate corect şi clar;

t) să nu cesioneze sau transfere în vreun mod prezentul Contract sau orice parte din drepturile şi obligaţiile sale derivate din prezentul Contract, altfel decât în conformitate cu condiţiile stipulate la Articolul 25 (“Sub-delegarea şi transfer”),orice operaţie realizată în alte condiţii fiind nulă de drept;

u) să efectueze lucrările de întreţinere, modernizare, reparare şi/sau înlocuire a Bunurilor de Retur, conform Art. 17.1.4 din prezentul Contract;

v) să contracteze şi să menţină pe toată Durata Contractului toate asigurările prevăzute la Articolul 22 (“Asigurări”)din prezentul Contract;

x) să asigure existenţa personalului necesar pentru prestarea Serviciului şi să asigure conducerea operativă, mijloacele tehnice şi personalul de intervenţie în situaţii de urgenţă;

y) să pună la dispoziţia organizatorilor unor acţiuni de salubrizare, igienizare, iniţiate de către CONCEDENTsau organizaţii ne-guvernamentale, mijloace tehnice, utilaje specifice şi mijloace de transport aflate în dotare, în condiţiile recuperării de la organizator a cheltuielilor efectuate;

z) să plătească tariful pentru activităţile de eliminare a Deşeurilor la Depozit(inclusiv contribuția pentru economia circulară, stabilită conform prevederilor din OUG nr. 196/2005 cu modificările și completările ulterioare), conform cantităţii de Deșeuri transportate în vederea depozitării, în baza unui contract încheiat cu operatorul Depozitului. Încălcarea acestei obligaţii (inclusiv a obligaţiilor de plată) de mai mult de 3 ori, îi dă dreptul CONCEDENTULUI să rezilieze Contractul conform procedurii stipulate la Art. 38;

aa) să organizeze periodic campanii de informare si conştientizare a publicului privind colectarea separată a Deşeurilor şi să sprijine CONCEDENTUL în campaniile proprii, organizate privind informarea Utilizatorilor privind colectarea selectivă a deşeurilor. CONCESIONARUL va furniza CONCEDENTULUI informaţiile privind costurile aferente campaniilor de informare si conştientizare, împreună cu documentele justificative

bb) să plătească penalităţile contractuale în cuantumul prevăzut de prezentul Contract şi Anexele corespunzătoare, în caz de nerespectare a obligaţiilor sale contractuale şi a Indicatorilor de Performanţă;

cc) să realizeze toate investiţiile şi lucrările la infrastructura aferentă Serviciului, conform prevederilor prezentului Contract, în special ale Articolului 9 (“Obligaţiile de investiţii ale CONCESIONARULui”)şi ale Articolului 16 (“Prestarea Serviciului, graficul de operare şi întreţinerea bunurilor”), precum şi ale Anexei nr.7 la prezentul Contract (“Programul de Investiţii”).

dd) să dovedească în termen de 12 luni de la Data Semnării Contractului că a implementat Sistemul de Management al Calității (în conformitate cu standardul ISO9001) pentru activităţile prestate în Aria Delegării;

ee) să dovedească în termen de 12 luni de la Data Semnării Contractului că a implementat Sistemul de Management de Mediu(în conformitate cu standardul ISO 14001) pentru activităţile prestate în Aria Delegării;

ff) orice alte obligaţii prevăzute de prezentul Contract.

## ARTICOLUL9–OBLIGAŢIILE DE INVESTIŢII ALE CONCESIONARULUI

**(1)**CONCESIONARUL se obligă să efectueze investiții conform Programului de Investiţii, ataşat ca Anexa nr. 7 la prezentul Contract, şi ţinând seama de prevederile de mai jos ale prezentului articol.

(2)Orice modificare la Programul de Investiţii, în măsura în care o astfel de modificare este permisă conform Legii aplicabile, nu va fi operată decât după aprobarea propunerilor CONCESIONARULUI de către CONCEDENT şi va fi inclusă în Programul de Investiţii prin act adiţional la prezentul Contract, semnat de toate Părţile.

# CAPITOLULIV. EXECUTAREACONTRACTULUI

## ARTICOLUL10 –TARIFUL

1. Tarifele pe care CONCESIONARUL are dreptul să le aplice la Data Începerii, sunt cele prevăzute în Anexa nr. 11 la prezentul Contract.
2. Tariful Utilizatorilor Casnici va fi adus la cunoștința acestora cu indicarea distinctă a tarifului de colectare separată şi transport separat al deşeurilor reciclabile de hârtie, metal, plastic şi sticlă din deşeurile municipale, a tarifului de colectare separată şi transport separat al deşeurilor reziduale din deşeurile municipale, tarifului de colectare separată şi transport separat al biodeşeurilor din deşeurile municipale, aplicabile.

(3)În cazul Utilizatorilor Non-Casnici, CONCESIONARUL facturează separat tarifele, aplicabile.

(4)Pentru prestaţiile efectuate pentru Utilizatorii fără contract, în conformitate cu prevederile art. 51 alin. (3) din Legea serviciului de salubrizarea a localităţilor nr. 101/2006, cu modificările şi completările ulterioare, CONCESIONARULUI va factura direct UAT-urilor pe raza administrativ teritorială în care au fost efectuate astfel de prestații contravaloarea acestora. Fiecare U.A.T. va suporta acest cost din bugetul taxei speciale, instituită prin Hotărâre a Consiliului Local la inițiativa operatorului. Pentru evitarea oricărui dubiu, CONCESIONARUL trebuie să justifice că a prestat efectiv serviciul (a ridicat efectiv deșeurile) și a depus toate diligențele pe lângă Utilizatorii respectivi în vederea încheierii contractelor.

(5) Tarifele aplicate de CONCESIONAR pentru prestarea serviciului includ şi tarifele aferente activităţilor de tratare, valorificare, eliminare, după caz, reprezentând obligaţii de plată ale CONCESIONARULUI către alţi operatori de salubrizare.

(6)În maxim 30 de zile de la data solicitării, CONCESIONARUL va pune la dispoziția solicitanților o pubelă cu volumul de 80 l pentru colectarea Deșeurilor Reziduale, factura fiind redusă în mod corespunzător.

(7) Tarifele vor fi modificate sau ajustate în conformitate cu prevederile Anexei nr. 12 la Contract ”Modificarea/ajustarea tarifului. Modificarea şi ajustarea tarifului se aprobă de CONCEDENT, conform prevderilor legale.

(8) Tarifele aprobate trebuie să conducă la atingerea următoarelor obiective:

a) asigurarea prestării Serviciului la nivelurile de calitate şi Indicatorii de Performanţă stabiliţi prin Caietul de Sarcini al Serviciului, Regulamentul Serviciului şi prin prezentul Contract;

b) realizarea unui raport calitate-cost cât mai bun pentru Serviciul prestat pe Durata Contratului şi asigurarea unui echilibru între riscurile şi beneficiile asumate de Părţi;

c) asigurarea funcţionării eficiente a Serviciului şi a exploatării bunurilor aparţinând domeniului public şi privat al CONCEDENTULUI, afectate Serviciului de salubrizare, precum şi asigurarea protecţiei mediului.

(9) Tarifele Utilizatori aplicate de CONCESIONAR, la data intrării în vigoare a Contractului, sunt cele prevăzute în Anexa nr. 11 la prezentul Contract.

(10) În cazul neplăţii tarifului facturat, CONCESIONARUL are dreptul de a solicita plata penalităţilor de întârziere de 0,01 % din suma datorată, pe zi de întârziere.

(11) Soluţionarea oricăror dispute legate de Tarif se face conform prevederilor Articolului52 („Legea aplicabilă şi soluţionarea litigiilor”) din prezentul Contract. Până la soluţionare vor fi aplicate Tarifele în vigoare, iar în urma soluţionării disputei eventualele diferenţe de plată se achită noile în luna imediat următoare.

## ARTICOLUL 11 - REDEVENŢA

**(1)**Pentru fiecare An Contractual CONCESIONARUL va plăti Județului Vâlcea o Redevență în sumă de:

a) 139.600 lei / an pentru activitatea de colectare separată şi transport separat al deşeurilor reciclabile de hârtie, metal, plastic şi sticlă din deşeurile municipale

b) 287.320 lei /an pentru activitatea de colectare separată şi transport separat al deşeurilor reziduale din deşeurile municipale

c) 225.440 lei / an pentru activitatea de colectare separată şi transport separat al biodeşeurilor din deşeurile municipale

d) 400.000 lei / an pentru Sortare deşeuri de hârtie, carton, metal, plastic şi sticlă colectate separat pentru Statiile de sortare Raureni si Brezoi.

e) 100.000 lei/an pentru tratare aerobă a biodeșeurilor în stația de compost de la Râureni.

**(2)** Redevenţa devine exigibilă de la Data de Începere a Contractului şi va fi plătită în tranșe trimestriale egale în contul notificat de CONCEDENT, pana la data de 15 ale primei luni următoare trimestrului pentru care trebuie efectuată plata.

**(3)**În cazul în care CONCESIONARUL nu efectuează plata redevenţei datorată CONCEDENTULUI în termenul prevăzut la alin. (2), CONCESIONARUL va plăti penalităţi de întârziere în cuantum de 0,01 % din suma datorată pentru fiecare zi de întârziere.Atât redevența neachitată cât și penalitățile de întârziere aferente vor urma regimul prevăzut în Codul de procedură fiscală pentru creanțele bugelelor locale.

**(4)**Neplata redevenţei de către CONCESIONAR în termen de 30 (treizeci) de Zile de la data scadenței, conferă CONCEDENTULUI dreptul de a considera Contractul reziliat de plin drept fără a fi nevoie de nicio altă formalitate sau de intervenţia unei instanţe judecătoreşti. Dacă o singură sau doar o parte dintre unităţile administrativ-teritoriale ce au împreună calitatea de CONCEDENT invocă rezilierea Contractului pe aceste temei, prevederile Articolului37 (“Cauzele de încetare a Contractului”), alin. 7 - 9,se vor aplica corespunzător. CONCESIONARUL va rămâne obligat si după rezilierea Contractului la plata Redevenţei datorate până la Data Încetării Contractului, precum si la plata penalităţilor de întârziere calculate potrivit alin. (3) din prezentul Articol.

**(5)**Prin prezentul Contract nu sunt acceptate plăţi parţiale. În cazul efectuării unei astfel de plăţi parţiale, CONCEDENTUL va fi îndreptăţit să considere plata ca fiind neefectuată, devenind astfel incidente prevederile alin. (3) și (4) ale prezentului Articol.

**(6)**Momentul efectuării plăţii se consideră a fi ziua în care contul CONCEDENTULUI este creditat cu suma reprezentând tranșa trimestrială de plată.

**(7)**Cuantumul redevenţei se va actualiza anual cu indicele prețurilor de consum (”IPC”) comunicat de Institutul Naţional de Statistică.

**(8)** Redevenţa astfel plătită se face venit la Fondul de Întreținere, Înlocuire şi Dezvoltare (“Fondul IID”), constituit în condiţiile Legii pentru bunurile aferente Serviciului care au fost finanţate prin Programul Phare/Axa 2 POSMediu și POIM.

## ARTICOLUL12–INDICATORII DE PERFORMANŢĂ

**(1)** CONCESIONARUL va presta Serviciul astfel încât să asigure îndeplinirea Indicatorilor de Performanţă, stabiliţi în Caietul de sarcini (Anexa nr. 2 la prezentul Contract), şi cei prevăzuţi în Anexa nr. 8 („Indicatorii de Performanţă”) la Contract.

**(2)**Indicatorii de Performanţă stabilesc, printre altele, condiţiile pe care trebuie să le îndeplinească Serviciul, având printre obiective:

- continuitatea Serviciului din punct de vedere cantitativ și calitativ;

- adaptarea permanentă la cerințele rezonabile ale Utilizatorilor;

- excluderea oricărei discriminări privind accesul la Serviciu;

- respectarea reglementărilor specifice din domeniu.

## ARTICOLUL 13 –MONITORIZAREACONTRACTULUI

**(1)**Respectarea şi îndeplinirea de către CONCESIONAR a Indicatorilor de Performanţă şi în general a tuturor obligaţiilor stabilite prin prezentul Contract vor fi monitorizate de CONCEDENT în baza mandatului acordat acesteia prin statutul său şi conform termenilor şi condiţiilor stipulate de prezentul Articol.

**(2)**CONCEDENTUL va informa în prealabil CONCESIONARUL asupra intenției de a verifica respectarea Indicatorilor de Performanță sau de a efectua o inspecţie pentru verificarea îndeplinirii obligaţiilor contractuale şi va stabili data cea mai bună pentru efectuarea verificărilor. Aceasta nu va fi totuşi înțeleasă însă ca o limitare a drepturilor și capacității CONCEDENTULUI de a-și aduce la îndeplinire îndatoririle și în particular dreptul său de a efectua, din când în când, inspecții aleatorii și/sau inopinate privind orice aspecte legate de Serviciu.

**(3)**La sfârşitul fiecărei Perioade de Monitorizare (lunare, trimestriale, anuale), CONCEDENTUL va întocmi un “Raport de monitorizare” pe care îl va transmite CONCESIONARULUI, în termenenele stabilite în Caietul de sarcini (Anexa nr. 2). Acest raport va stabili măsurile de conformare și termenele în care CONCESIONARUL trebuie să le adopte. Lipsa unui răspuns din partea CONCESIONARULui, după 10 (zece) zile de la data primirii Raportului de monitorizare de către CONCESIONAR va însemna asumarea realizării măsurilor de conformare în termenul stabilit de Raportul de monitorizare.

**(4)** În sensul alineatului (3) perioadele de monitorizare vor fi raportate la anul calendaristic și nu la Anul Contractual.

**(5)**După primirea Raportului de monitorizare, CONCESIONARUL poate prezenta CONCEDENTULUI propunerile sale de îmbunătăţire a activității pentru a se conforma Contractului, inclusiv Indicatorilor de Performanță, transmiţând aceste propuneri în termen de 10 (zece)Zile de la data primirii Raportului de monitorizare. Propunerile de îmbunătățire a activității vor:

explica măsurile pe care CONCESIONARUL intenţionează să le ia pentru a-şi îmbunătăţi activitatea in scopul conformării cu Contractul, inclusiv cu nivelul Indicatorilor de Performanţă;

prevedea o dată până la care nivelul Indicatorului de Performanţă va fi atins, atunci când obiectul măsurilor este un anumit Indicator de Performanţă.

**(6)**CONCESIONARUL va ţine şi va păstra în bună stare toate înregistrările rezultatelor, evenimentelor şi incidentelor, în detaliu, care au legătură sau sunt necesare a fi colectate pentru Indicatorii de Performanţă.

**(7)**Toate bazele de date şi tabelele centralizatoare trebuie păstrate în format electronic şi actualizate periodic. Copii în format electronic trebuie furnizate către CONCEDENT la cerere.

**(8)**CONCESIONARUL va raporta lunar CONCEDENTULUI situaţia tuturor Utilizatorilor cu care a încheiat un contract de prestări de servicii. În sensul prezentului alineat “lunar” va fi interpretat prin aceea că CONCESIONARUL trebuie să furnizeze înainte de sfârşitul primei săptămâni din lună informaţiile referitoare la luna precedentă.

**(9)**CONCESIONARUL va prezenta, la începutul fiecărui An Contractual, CONCENDENTULUI, dovezi:

de plată a primelor de asigurări;

de deţinere a tuturor Autorizaţiilor valabile.

**(10)**CONCESIONARUL va raporta date şi informaţii Autorităţii Competente de protecție a mediului (datele şi informaţiile specifice activităţii, inclusiv chestionarele din anchetele statistice naționale) şi va raporta Autorităţii de Reglementare cantitatea de Deșeuri predată operatorilor care desfăşoară activităţi de tratare a Deșeurilor, pe fiecare tip de Deșeuri.

## ARTICOLUL14 – FLUXUL DEȘEURILOR / FLUXUL DEȘEURILOR ŞI RELAŢIA CU OPERATORII DE SALUBRIZARE/ GENERATORII

**(1)** CONCESIONARUL va transporta Deșeurile colectate conform următorului flux de Deșeuri:

a) va transporta Deșeurile Reciclabile colectate separat, inclusiv deșeurile din ambalaje la stațiile de sortare de la Brezoi și de la Râureni;

b) va transporta Deșeurile voluminoase la spațiile de stocare amenajate la Stațiilede transfer de la Brezoi, Fârtățești, Galicea, Bălcești și Ionești și Drăgășani, după caz la Stația de sortare de la Brezoi sau direct la operatorul care asigură tratarea în vederea valorificării ............... conform Ofertei;

c) va transporta Deșeurile periculoase menajere și similare la spațiile de stocare amenajate la Stațiile de transfer de la Brezoi, Fârtățești, Galicea, Bălcești și Ionești și Drăgășani, după caz la Stația de sortare de la Brezoi sau direct la operatorul care asigură eliminarea ............... conform Ofertei;

d) va transporta Deșeurile din construcții și desființări de la populație la Stațiile de transfer de la Brezoi, Fârtățești, Galicea, Bălcești și Ionești și Drăgășani, după caz la Stația de sortare de la Brezoi sau direct la operatorul care asigură tratarea în vederea valorificării ............... conform Ofertei;

e) va transporta pentru depozitare Deșeurile reziduale colectate, doar la Depozitul situat în Roești

**(2)** Deșeurile colectate trebuie predate instalaţiei expres specificate mai sus pentru fiecare categorie de Deșeuri. CONCESIONARUL va respecta condițiile specifice pentru fiecare instalaţie.

**(3)**Când se utilizează stații de transfer, operate de CONCESIONAR, pentru Deșeurile reziduale colectate, respectivele Deșeuri reziduale nu vor fi stocate temporar în stație pentru mai mult de 48 de ore, cu excepția cazului când se specifică altfel în documentele care reglementează această activitate.

**(4)** CONCESIONARUL va fi familiarizat cu criteriile de acceptare a Deșeurilor la fiecare instalaţie unde predă Deșeurile colectate separat şi se va asigura, printr-o inspecţie vizuală, că Deșeurile colectate sunt conforme cu aceste criterii.

**(5)**Este interzis CONCESIONARULui să încredinţeze la depozitare Deșeurile Reciclabile colectate separat.

## ARTICOLUL 15 - COLECTAREA SEPARATĂ/ PROCEDURILE DE ACCEPTARE A DEȘEURILOR

**(1)**Deșeurile vor fi colectate separat conform Regulamentului Serviciului.

**(2)** Atunci când mai multe fracţii de Deșeuri sunt colectate simultan, CONCESIONARUL va asigura ca vehiculele de colectare să fie echipate cu un anumit număr de camere separate.

**(3)** CONCESIONARUL este responsabil pentru determinarea compoziţiei anuale de Deșeuri Municipale colectate.

## ARTICOLUL 16 –PRESTAREA SERVICIULUI, GRAFICUL DE OPERARE ŞI ÎNTREŢINEREA BUNURILOR

**(1)**CONCESIONARUL se obligă să furnizeze Serviciul în conformitate cu termenele/intervalele stabilite în Regulamentul Serviciului (Anexa nr. 1 la prezentul Contract), precum şi în Programul de Operare.

**(2)**CONCESIONARUL se obligă să supravegheze prestarea Serviciului, să asigure resursele umane, materialele, instalaţiile, echipamentele şi alte resurse, fie de natură provizorie, fie definitivă, cerute pentru îndeplinirea Contractului.

**(3)**CONCEDENTUL are dreptul de a verifica modul de prestare a Serviciului. Verificările vor fi efectuate de către CONCEDENT prin reprezentanţii săi împuterniciţi. CONCEDENTUL are obligaţia de a notifica în scris CONCESIONARULUI, identitatea persoanelor împuternicite pentru acest scop.

**(4)**CONCESIONARUL trebuie să colecteze Deșeurile abandonate pe domeniul public al căror generator este necunoscut şi, la cererea CONCEDENTULUI trebuie să colecteze de asemenea şi Deșeurile provenind de la evenimente speciale, conform Caietului de Sarcini.

**(5)** Plata activității de colectare a deșeurilor abandonate pe domeniul public al căror generator este necunoscut va fi asigurată de CONCENDENT, respectiv de fiecare unitate administrativ-teritorială, din bugetul propriu.

**(6)** Plata activității de colectare a deșeurilor provenite de la evenimente speciale va fi asigurată de organizatorii respectivelor evenimente.

(7) CONCESIONARUL va verifica starea tehnică a echipamentelor de colectare şi le va înlocui pe cele care prezintă defecţiuni sau neetanşeităţi în maximum 24 de ore de la sesizare. În cazul colectării „din poarta în poartă”, CONCESIONARUL va înlocui orice recipient deteriorat de către angajații săi. În cazul colectării „în punctele de colectare”, CONCESIONARUL va înlocui toate containerele deteriorate.

**(8)** CONCESIONARUL va avea un număr suficient de mare de vehicule şi echipamente adecvate, eficiente şi în stare bună de funcționare pentru colectarea Deșeurilor ce fac obiectul prezentului Contract, precum şi personal cu calificarea corespunzătoare pentru operarea acestora, conform Caietului de Sarcini al Serviciului și Ofertei, anexate la prezentul Contract. **(9)** În cazul unei defecțiuni la un vehicul, CONCESIONARUL se va asigura imediat că este utilizat un alt vehicul adecvat.

**(10)** CONCESIONARUL se va asigura că operaţiunea de colectare a Deșeurilor din orice recipient nedescărcat la data la care era prevăzută colectarea, se va efectua în maxim 24 de ore de la data respectivă. Nu se va efectua nicio plata suplimentară către CONCESIONAR pentru colectarea Deșeurilor din recipiente nedescărcate la data prevăzută pentru colectare.

**(11)** CONCESIONARUL va elabora şi va implementa planuri anuale de revizii şi reparaţii pentru utilajele de transport, executate cu forţe proprii şi cu terţi.

**(12)** CONCESIONARUL va ţine evidenţa orelor de funcţionare a vehiculelor utilizate pentru prestarea Serviciului.

**(13)** CONCESIONARUL va deţine toate documentele necesare de însoţire a Deşeurilor transportate, din care să rezulte sursa acestora, destinatarul, tipurile de Deşeuri, locul de încărcare, locul de destinaţie şi, după caz, cantitatea de Deşeuri transportate şi codificarea acestora conform normelor aplicabile.

**(14)** CONCESIONARUL nu va abandona Deşeuri pe traseu şi va ridica în totalitate Deșeurile generate de Utilizatori sau pe cele existente pe traseul de colectare şi transport.

**(15)**CONCESIONARUL va asigura un sistem de evidenţă a sesizărilor şi reclamaţiilor, respectiv de rezolvare operativă a acestora.

## ARTICOLUL 17 –BUNURILE UTILIZATE ÎN DERULAREA CONTRACTULUI

Categoriile de bunuri ce vor fi utilizate de către CONCESIONAR în derularea Contractului sunt următoarele:

17.1. Bunurile de Retur

17.1.1. Acestea sunt:

a) bunurile CONCEDENTULUI puse la dispoziţia CONCESIONARULUI, prin concesionare, pe întreaga Durată a Contractului, în scopul prestării Serviciului.Acestea sunt şi rămân în proprietatea CONCEDENTULUI pe întreaga Durată a Contractului. CONCESIONARUL primeşte posesia şi dreptul de folosinţă asupra acestor bunuri, pe întreaga durată a Contractului.

b) bunurile rezultate din investiţiile prevăzute de prezentul Contract în sarcina CONCESIONARULUI. Acestea rămân în proprietatea CONCESIONARULUI pe întreaga Durată a executării Contractului, iar la expirarea contractului, revin de drept, gratuit și libere de orice sarcini, unităților administrativ-teritoriale și sunt integrate domeniului public al acestora.

17.1.2. Inventarul Bunurilor de Retur existente la Data Semnării Contractului este prevăzut în Anexa nr. 4 la prezentul Contract. Pentru Bunurile de Retur prevăzute la art. 17.1.1. lit. a) de mai sus se încheie un proces-verbal de predare-primire între CONCESIONAR şi CONCEDENT.În situaţia în care pe parcursul executării Contractului CONCEDENTUL investeşte în Bunuri de Retur noi de natura celor prevăzute la art. 17.1.1. lit. a), de mai sus acestea vor fi concesionate CONCESIONARULui, iar Anexa nr. 4 va fi actualizată corespunzător. Bunurile de Retur, proprietate publică sunt supuse inventarierii anuale şi se evidenţiază distinct în patrimoniul CONCESIONARULUI.

17.1.3. Toate Bunurile de Retur revin de drept CONCEDENTULUI, la încetarea Contractului din orice cauză, libere de orice sarcini şi gratuit.

17.1.4. CONCESIONARUL are obligaţia de a efectua lucrări de întreţinere, modernizare, reparare şi/sau înlocuire a Bunurilor de Retur pe Durata Contractului, conform Caietului de Sarcini al Serviciului (Anexa nr. 2 la prezentul Contract). CONCESIONARUL se va asigura că toate Bunurile de Retur sunt exploatate, întreţinute şi asigurate în conformitate cu instrucţiunile de fabricaţie şi că sunt folosite conform normelor de siguranţă.

17.1.5 Investiţiile făcute pentru înlocuirea Bunurilor de Retur deteriorate sau furate si care sunt realizate din fonduri proprii ale CONCESIONARULui, rămân în proprietatea sa pe toată Durata Contractului şi revin de drept, la Data Încetării Contractului, gratuit şi libere de orice sarcini, CONCEDENTULUI, fiind integrate domeniului public.

17.1.6 Investiţiile realizate de CONCESIONAR din fonduri proprii pentru reabilitarea, modernizarea şi dezvoltarea Bunurilor de Retur, se vor amortiza de către acesta pe Durata Contractului.

17.1.7. CONCESIONARUL nu va folosi nicio parte a unui bun sau a spaţiilor de lucru pentru care a fost acordat dreptul de administrare, în alt scop decât prestarea Serviciului, fără aprobarea scrisă şi prealabilă a CONCEDENTULUI care este proprietarul respectivului bun/spaţiu

17.1.8. CONCESIONARULUI îi este interzis să constituie garanţii reale asupra oricărui element aferent Bunurilor CONCESIONARULUI.

17.1.9. CONCESIONARUL nu poate închiria sau ceda, sub nicio formă juridică, folosinţa Bunurilor de Retur şi elementelor lor componente.

17.1.10.CONCESIONARUL este obligat să exploateze şi să întreţină Bunurile CONCEDENTULUI, cu diligenţa unui bun proprietar.

17.1.11. Pentru casarea Bunurilor de Retur din categoria celor descrise la Art. 17.1.1 lit. a)– mijloace fixe sau bunuri de inventar, pe care CONCEDENTUL le-a concesionat CONCESIONARULUI, Părţile au obligaţia de a aplica la timp procedurile legale pentru casarea bunurilor publice.

17.1.12. CONCESIONARUL va permite accesul reprezentanţilor CONCEDENTULUI în spaţiile/clădirile utilizate în executarea prezentului Contract, pentru a-şi putea exercita drepturile de monitorizare în conformitate cu prevederile Contractului.

17.2. **Bunuri de Preluare**, a căror listă indicativă (generică) este prevăzută înAnexa nr. 6 la prezentul Contract.Aceste Bunuri de Preluare sunt reprezentate de acele bunuri constând în elemente de infrastructură aferente Serviciului pe care CONCESIONARUL le-a prezentat ca echipamente disponibile în oferta cu care a câştigat licitaţia de atribuire a prezentului Contract, şi care nu fac parte din investiţiile obligatorii conform prezentului Contract pentru a se califica drept Bunuri de Retur conform prezentului articol. Anexa nr. 6 va fi elaborată şi semnată de Părţi în cursul Perioadei de Mobilizare, fiind ataşată prezentului Contract la data semnării ei de către Părţi. În cazul unor bunuri viitoare de natura Bunurilor de Preluare, acestea vor fi introduse în Anexa nr. 6 pe parcursul executării prezentului Contract, atunci când vor fi efectiv disponibile şi date în funcţiune.

17.2.1. La încetarea prezentul Contract din orice cauză, **CONCEDENTUL** are dreptul de a dobândi Bunurile de Preluare, cu plata unei sume de bani egală cu valoarea contabila actualizată a acestora / stabilită de comun acord sau de un evaluator independent, desemnat de Părţi.

17.2.2. În termen de cel mult 15 (cincisprezece) Zile de la Data Încetării, **CONCEDENTUL** va notifica **CONCESIONARULUI** care sunt Bunurile de Preluare pe care doreşte să le dobândească.

17.2.3. **CONCESIONARUL** va transfera proprietatea şi posesia asupra Bunurilor de Preluare către **CONCEDENT** după primirea plăţii valorii acestora stabilită conform Art. 17.2.1 de mai sus.

17.3.Bunuri Proprii **care aparţin CONCESIONARULUI şi nu vor fi transferate CONCEDENTULUI** la încetarea Contractului. **CONCESIONARUL are drepturi depline de a dobândi, înstrăina, greva cu sarcini sau de a dispune în orice alt mod de Bunurile Proprii.**

## ARTICOLUL 18–FURNIZAREA/PRESTAREA SERVICIULUI ÎN RELAŢIA CU UTILIZATORII ȘI GESTIUNEA SERVICIULUI ÎN RELAŢIE CU ALŢI OPERATORI DE SALUBRIZARE

**(1)** CONCESIONARUL va încheia contracte individuale de furnizare/prestare de servicii cu următoarele categorii de Utilizatori şi pentru următoarele tipuri de Deșeuri :

a) pentru Deşeurile Menajere – cu Utilizatorii Casnici;

b) pentru Deşeuri din Construcţii şi Desființări – cu Utilizatorii Casnici

c) pentru Deşeuri Similare – cu Utilizatorii Non-Casnici.

**(2)**CONCESIONARUL va încheia aceste contracte în cel mult 30 (treizeci) de Zile de la primirea oricărei solicitări în acest sens de la Utilizator care se încadrează într-una dintre categoriile menţionate la alineatul de mai sus din punct de vedere al categoriilor de Utilizatori şi al tipurilor de Deșeuri generate.

**(3)**Acest contract de prestării servicii va fi elaborat în conformitate cu contractele-cadru aprobate de Autoritatea de Reglementare.

**(4)** Daca, din motive de orice natura, CONCESIONARUL nu poate colecta Deșeurile de la un Utilizator, acesta va fi informat printr-un mesaj scris, cu indicarea motivului necolectării.

## ARTICOLUL 19 – MĂSURILE DE SĂNĂTATE ŞI SECURITATE ÎN MUNCĂ

**(1)** CONCESIONARUL va revizui planul său intern de sănătate şi securitate în muncă, ori de câte ori va fi necesar şi ori de câte ori se vor face schimbări ale practicilor de exploatare, se vor introduce utilaje şi echipamente noi, etc. şi va prezenta CONCEDENTULUIdocumentul revizuit.

**(2)** CONCESIONARUL va avea în vedere sănătatea şi securitatea în muncă pentru toate persoanele implicate în prestarea Serviciului şi va menţine toate amplasamentele, clădirile, instalaţiile, vehiculele şi utilajele (în măsura în care acestea se află sub controlul său) într-o stare de funcţionare corespunzătoare pentru evitarea pericolului, va întreţine, pe cheltuială proprie, instalaţia de iluminare, elementele de protecţie, semnele de avertizare şi va urmări amplasarea şi instalarea acestora ori de câte ori va fi necesar, sau la solicitarea CONCEDENTULUI sau la solicitarea oricărei Autorităţi Competente, în domeniul protecţiei, securităţii şi sănătăţii populaţiei.

**(3)** CONCESIONARUL va fi responsabil de securitatea permanentă a sitului, în perimetrul Instalaţii de Deșeuri şi va lua toate măsurile corespunzătoare în acest sens. CONCESIONARUL va interzice accesul persoanelor neautorizate în sit şi va asigura că nici un fel de Deșeuri nu sunt extrase de la Instalaţiile de Deșeuri pe care le gestionează de către persoane neautorizate sau prin proceduri neînregistrate.

## ARTICOLUL 20 –ASPECTE DE PROTECŢIA MEDIULUI, ÎMPĂRŢIREA RESPONSABILITĂŢILOR DE MEDIU ÎNTRE PĂRŢI

**(1)**De la Data de Începere a Contractului, CONCESIONARUL va fi răspunzător de orice încălcare a prevederilor oricărei Legi referitoare la mediul înconjurător, care apare sau a avut loc după această dată.

**(2)**CONCESIONARUL nu va putea fi ţinut responsabil de nici un act, omisiune, fapt sau activitate a CONCEDENTULUI, ale căror cauze sunt anterioare Datei de Începere a Contractului şi au avut ca rezultat o încălcare sau nerespectare a prevederilor oricărei Legi privind mediul înconjurător. CONCEDENTUL se obligă să-l despăgubească pe CONCESIONAR pentru orice astfel de răspundere legată de mediul înconjurător.

## ARTICOLUL 21–GARANŢIA DE BUNĂ EXECUŢIE

**(1)**CONCESIONARUL va constitui pe propriul său cost şi va menţine în vigoare, pe toată Durata Contractului, Garanția de Bună Execuție în favoarea CONCEDENTULUI, în cuantum de 5% din valoarea anuala actualizata fara TVA a contractului. Garanția de Bună Execuție se constituie pe toată Durata Contractului conform prevederilor legale și devine Anexa nr. 10 („Garanţia de Bună Execuţie”) la prezentul Contract sau prin reţineri succesive din sumele datorate pentru facturi parţiale.

**(2)**Pentru evitarea oricărui dubiu, constituirea Garanției de Bună Execuție nu reduce şi nu limitează în niciun fel responsabilitatea CONCESIONARULUI în legătură cu obligațiile care-i revin conform Contractului și nu împiedică CONCEDENTUL în exercitarea atribuţiilor sale de monitorizare a executării Contractului şi aplicare a penalităţilor) să ia orice altă măsură permisă de Legea în vigoare de clauzele Contractului în legătură cu încălcarea de către CONCESIONAR a obligațiilor sale.

**(3)**Garanția de Bună Execuție poate fi executată de către CONCEDENT, în limita prejudiciului creat, pentru plata sumelor menţionate la Art. 1 (“Definiţii şi interpretare”)din prezentul Contract, numai după notificarea CONCESIONARULUI în acest sens, cu cel puțin 5 (cinci) Zile înainte, precizând obligaţiile care nu au fost respectate, precum şi termenul acordat pentru remedierea acestora. Daca CONCESIONARUL nu remediază prejudiciul în termenul acordat, CONCEDENTUL/ADI va executa Garanţia de Bună Execuţie, fără nici o altă notificare.

**(4)**În cazul stingerii, expirării, anulării sau încetării valabilităţii, din orice motiv, a Garanției de Bună Execuție, CONCESIONARUL o va reface sau va constitui o altă Garanţie de Bună Execuţie, cu cel puțin 15 (cincisprezece) Zile înainte de asemenea stingere, expirare, anulare sau încetare a valabilităţii şi pentru o perioadă cel puţin egală cu perioada de valabilitate a Garanţiei de Bună Execuţie anterioare.În cazul executării totale sau parțiale a Garanției de Bună Execuție, CONCESIONARUL va fi obligat să refacă Garanția de Bună Execuţie sau să constituie o altă Garanție de Bună Execuţie, în termen de 15 (cincisprezece) Zilede la data executării şi pentru o perioadă cel puţin egală cu perioada de valabilitate a Garanţiei de Bună Execuţie anterioare.

**(5)**Nerespectarea de către CONCESIONAR a obligaţiilor prevăzute de prezentul articol reprezintă o încălcare semnificativă de către CONCESIONAR a obligaţiilor contractuale şi duce la rezilierea Contractului conform Articolului 38 (“Rezilierea Contractului”) de mai jos.

**(6)**CONCEDENTUL va returna Operatorului Garanţia de Bună Execuție în termen de cel mult 14 (paisprezece) Zilede la data semnării procesului-verbal de predare-primire a Bunurilor de Retur care sunt restituite CONCEDENTULUI odată cu încetarea Contractului, dacă CONCEDENTUL/ADInu a ridicat până la acea dată pretenții asupra ei ca urmare a nerespectării de către CONCESIONAR a unor obligaţii contractuale.

## ARTICOLUL 22 - ASIGURĂRI

(1) Fără a aduce atingere altor sarcini, obligaţii şi/sau răspunderi ale CONCESIONARULUI asumate în baza acestui Contract, în Perioada de Mobilizare, CONCESIONARUL, pe proprie răspundere şi cheltuială, va obţine şi va menţine pe întreaga durata a Contractului poliţele de asigurare cu acoperirea prevăzută de Lege şi Bunele Practici Comerciale şi în special următoarele asigurări, după cum sunt detaliate în Anexa nr. 9 la prezentul Contract:

a) Asigurarea de bunuri, ce va acoperi toate riscurile cu privire la pierderi fizice sau daune aduse infrastructurii aferente Serviciului;

b) Asigurări auto acoperind parcul de mijloace de transport şi utilaje folosite de CONCESIONAR în gestiunea Serviciului;

c) Asigurări pentru salariaţi, conform Legii în domeniul muncii;

d) Asigurarea de răspundere civilă generală.

**(2)**CONCESIONARUL va fi obligat să încheie orice alte asigurări prevăzute de Legea în vigoare la un moment dat pe Durata prezentului Contract.

**(3)**CONCESIONARUL, la cererea CONCEDENTULUI, va furniza copii ale poliţelor de asigurări prevăzute la alin. (1) de mai sus.

**(4)**CONCESIONARUL se va asigura că fiecare poliţă de asigurare cerută prin prezentul articol care are drept obiect bunuri ce aparţin CONCEDENTULUI sau care priveşte răspunderea civilă a CONCESIONARULUIconţine prevederile prin care se solicită asigurătorului ca în termen de 30 (treizeci) de Zile să adreseze o notificare CONCEDENTULUI înainte de orice anulare sau modificare semnificativă a poliţei în cauză. Primirea de către CONCEDENT a acestor notificări nu va exonera CONCESIONARUL de nicio obligaţie, responsabilitate sau răspundere contractuală sau legală.

(5)În cazul în care CONCESIONARUL nu încheie vreuna dintre asigurările prevăzute de prezentul articol şi detaliate în Anexa nr.9 la Contract sau încheie o asigurare cu acoperire insuficientă, CONCEDENTUL are dreptul să dea un preaviz de maximum 15 (cincisprezece) Zile CONCESIONARULUI, pentru a-şi îndeplini această obligaţie, înainte de a rezilia Contractul conform Articolului 38 (“Rezilierea Contractului”).

(**6**) CONCESIONARUL va informa CONCEDENTUL în legătură cu orice situaţie ce ar putea avea ca efect formularea unei solicitări de plata sau a unei cereri de despăgubiri oricărei poliţe de asigurare de îndată ce este posibil şi în termen de cel mult10 (zece) Zile de la producerea evenimentului asigurat. În continuare, CONCESIONARUL va soluţiona cererea direct cu asiguratorii respectivi, va acţiona în interesul ambelor Părţi şi va informa CONCEDENTUL/ADI despre toate etapele privind soluţionarea unor astfel de cereri.

(**7**) CONCESIONARUL va utiliza toate sumele primite din asigurări pentru daunele sau pagubele bunurilor Contractului pentru a repara, reconstrui sau înlocui bunurile respective în scopul prestării fără întrerupere a Serviciului conform prevederilor prezentului Contract.

(**8**) În cazul unei cereri de despăgubire formulată în baza oricărei poliţe de asigurare încheiate de CONCESIONAR, acesta va fi unic răspunzător pentru achitarea franşizei fără a prejudicia utilizarea despăgubirilor de risc acoperite de asigurări în baza Contractului.

**(9)**CONCESIONARUL va furniza dovezi ale plăţilor periodice ale primelor de asigurare fără întârziere, la cererea CONCEDENTULUI.

## ARTICOLUL 23 –REGISTRE, EVIDENŢE CONTABILE ŞI AUDIT

(1) CONCESIONARUL va respecta standardele şi principiile contabile şi va menţine registrele şi înregistrările contabile necesare conform Legii aplicabile.

(2) CONCESIONARUL va evidenţia în contabilitate în mod separat, clar şi distinct toate intrările şi ieşirile contabile în legătură cu prezentul Contract, în conformitate cu dispoziţiile legale. În măsura în care CONCESIONARUL nu va evidenţia aceste intrări şi ieşiri contabile în mod separat, atunci CONCEDENTUL va putea rezilia Contractul în condiţiile Articolului 38 (“Rezilierea Contractului”).

(3) CONCEDENTUL poate, suportând costurile şi cheltuielile, să efectueze un audit al evidenţelor şi registrelor contabile şi al altor documente relevante pentru Contract ţinute în condiţiile prezentului Articol, inclusiv asupra evidenţelor şi registrelor lucrărilor şi echipamentelor şi a oricăror informaţii, înregistrări şi documente contabile care pot fi solicitate de CONCEDENT. CONCESIONARUL are obligaţia de a permite CONCEDENTULUI şi altor persoane autorizate să verifice şi să auditeze aceste documente, inclusiv să obţină copii de pe acestea, în orice moment pe Durata Contractului.

**(4)**Toate registrele, evidenţele, înregistrările şi documente contabile la care se face referire în prezentul Articol vor fi păstrate de CONCESIONAR pe o perioadă de timp cerută de Lege. La expirarea acestei perioade, CONCESIONARUL nu va arunca sau distruge registrele, evidenţele, înregistrările şi documentele contabile fără a cere aprobarea CONCEDENTULUI printr-o adresă scrisă trimisă cu cel puţin 30 (treizeci)de Zile înainte. În urma primirii adresei CONCEDENTUL poate prelua pe cheltuială proprie registrele, evidenţele, înregistrările şi documente contabile, notificând intenţia sa printr-o adresă trimisă CONCESIONARULui cu cel puţin 10 (zece) Zile înainte de expirarea perioadei de 30 (treizeci) de Zile.

## ARTICOLUL 24 –CLAUZA DE PREVENIRE A CORUPŢIEI

**(1)**CONCESIONARUL nu va acorda şi nu va solicita nici unei persoane angajate de CONCEDENT sau de sub-contractanţii sau mandatarii acestuia (inclusiv ADI) nici un fel de cadou sau plată sub orice formă, ca stimulare sau recompensă pentru a acţiona, pentru că a acţionat sau că s-a abţinut să acţioneze într-un anume fel, pentru că s-a arătat în favoarea sau s-a abţinut să se arate în defavoarea oricărei persoane, în legătură cu acest Contract. Orice nerespectare a prezentului articol va fi considerată o încălcare gravă a Contractului ce poate duce la rezilierea acestuia conform Articolului 38 (“Rezilierea Contractului”).

**(2)** CONCEDENTUL poate rezilia prezentul Contract, conform Articolului 38 (“Rezilierea Contractului”), în cazul în care CONCESIONARUL sau orice persoană angajată de acesta sau acţionând în numele său:

a oferit, a dat sau a fost de acord să ofere oricărei persoane orice cadou sau comision de orice natură drept stimulent sau recompensă pentru ca a realizat sau realizează ori s-a abţinut sau se abţine de la vreo faptă legată de prezentul Contract ori de orice altă relaţie contractuală cu CONCEDENTUL;

a realizat sau s-a abţinut de la o acţiune pentru favorizarea sau defavorizarea oricărei persoane în relaţie cu prezentul Contract sau cu orice alt contract cu CONCEDENTUL;

a comis orice infracţiune de dare şi/sau luare de mită ori corupţie, potrivit Legii, privitor la prezentul Contract sau orice alt contract cu CONCEDENTUL;

a oferit orice onorariu sau recompensă, alta decât salariul, unui salariat al CONCEDENTULUI, la care acesta, în virtutea funcţiei sau poziţiei ocupate, nu avea dreptul.

## ARTICOLUL 25 –SUB – DELEGAREA

**(1)**CONCESIONARUL nu va putea subdelega gestiunea Serviciului, subroga, nova, transmite, ceda sau transfera în orice alt mod, totalitatea sau o parte din drepturile şi obligaţiile sale derivate din sau în legătură cu prezentul Contract, fie mod direct, fie indirect, decât dacă Legea în vigoare la data respectivei operaţii permite o astfel de subdelegare, subrogare, novație, transmitere, cesiune sau transfer şi doar cu acordul scris prealabil al CONCENDENTULUI.

**(2)**Dispoziţiile alineatului precedent nu vor fi interpretate încât să împiedice utilizarea sau angajarea de către CONCESIONAR de furnizori, prestatori, antreprenori, mandatari pentru furnizarea de produse sau realizarea de lucrări ori prestarea de servicii cu condiţia să nu se poată pretinde că o astfel de utilizare sau angajare ar constitui o delegare, o cesiune sau o derogare de la oricare dintre drepturile sau obligaţiile semnificative ale CONCESIONARULUI în baza prezentului Contract.

## ARTICOLUL26–COMPENSAȚIE PENTRU OBLIGAȚIA DE SERVICIU PUBLIC

1. CONCENDENTUL nu acordă CONCESIONARULUI vreo compensație pentru obligațiile de serviciu public prevăzute în Contract, toate costurile CONCESIONARULUI fiind cuprinse în Tarif.

# CAPITOLULV. RĂSPUNDEREA CONTRACTUALĂ

## ARTICOLUL 27 –RĂSPUNDEREA CONTRACTUALĂ

**(1)**Nerespectarea dovedită de către oricare dintre Părţile contractante a obligaţiilor contractuale ce-i incumbă în temeiul prezentului Contract atrage răspunderea contractuală a Părţii în culpă.

**(2)**În situaţia rezilierii Contractului din vina unei Părţi, această Parte va datora despăgubiri celeilalte Părţi, în cuantumul stabilit de Părţi, de un expert independent, desemnat de acestea sau de către instanţa judecătorească competentă.

(**3**) Încetarea prezentului Contract nu va avea ca efect degrevarea de obligaţii a Părţilor în cazul în care, prin natura lor, obligaţiile respective rămân în vigoare şi după Data Încetării Contractului. De asemenea, Părţile rămân răspunzătoare pentru orice fapte/acte întreprinse de către o Parte pe perioada desfăşurării Contractului ale căror rezultate care s-ar ivi după încetarea efectelor Contractului şi care ar avea efecte prejudiciabile pentru cealaltă Parte.

## ARTICOLUL 28 –RĂSPUNDEREA, PENALITĂŢI ȘI DESPĂGUBIRI IN SARCINA CONCESIONARULUI

**(1)** CONCESIONARUL declară şi garantează ca acceptă şi încheie prezentul Contract pe propriul său risc tehnic, economic şi financiar şi că este răspunzător atât în fata CONCEDENTULUI cât şi, în unele situaţii, faţă de Autorităţile Competente pentru obligaţiile asumate, prestarea Serviciului şi exploatarea Bunurilor de Retur conform prevederilor prezentului Contract. Nici CONCEDENTUL, nici Autorităţile Competente nu vor fi răspunzători în niciun fel faţă de terți pentru îndeplinirea de către CONCESIONAR a obligaţiilor asumate în baza prezentului Contract şi pentru prestarea de către acesta a Serviciului.

**(2)**CONCESIONARUL confirmă în special că a luat în considerație, în conformitate cu şi bazându-se pe termenii şi condiţiile prezentului Contract, înaintea încheierii prezentului Contract, obligaţiile, riscurile şi/sau pericolele de orice fel care pot exista sau pot apărea în legătură cu prestarea Serviciului, operarea Bunurilor de Retur, şi, în general, în legătură cu obligaţiile asumate prin prezentul Contract.

**(3)** Nerespectarea de către CONCESIONAR a Indicatorilor de Performanţă, stabiliţi conform Regulamentului Serviciului (Anexa nr. 1 la Contract) şi detaliaţi în Anexa nr. 8 (“Indicatorii de Performanţă”) la prezentul Contract, va atrage obligația CONCESIONARULUI de a plăti penalităţi conform celor specificate în această anexă.

**(4)** Nerespectarea repetată a Indicatorilor de Performanţă, conform prevederilor art. 38.1.1 dă dreptul CONCENDENTULUI să rezilieze Contractul conform Articolului 38 (“Rezilierea Contractului”).

(5) În plus fata de orice alte despăgubiri, penalităţi sau sancțiuni prevăzute în acest Contract, CONCESIONARUL va despăgubi CONCEDENTUL şi pe mandatarii sau prepușii acestuia în legătura cu orice pretenții sau prejudicii invocate de orice altă persoană decât CONCEDENTUL, care pot fi generate de, sau în cursul, sau în legătură cu neîndeplinirea de către CONCESIONAR a oricăror obligații în baza prezentului Contract.

**(6)**Sumele primite de către CONCEDENT ca penalităţi vor constitui o sursă de alimentare a Fondului IID.

## ARTICOLUL 29 – EXONERAREA DE RĂSPUNDERE A CONCENDENTULUI

În niciun caz CONCEDENTUL nu va fi răspunzător faţă de CONCESIONAR de vreo Daună ori Daună indirectă sau cheltuială de orice natură pe care CONCESIONARUL le-ar putea suporta sau înregistra din cauza: (i) producerii unui eveniment de Forţă Majoră (ii) stării Bunurilor concesionate sau (iii) oricărei nereuşite a CONCESIONARULUI de a realiza veniturile previzionate în baza prezentului Contract.

## ARTICOLUL 30 –EXONERAREA DE RĂSPUNDERE A CONCESIONARULUI

**(1)** Fără a aduce atingere prevederilor Articolului28 (“Răspunderea, penalităţi şi despăgubiri în sarcina CONCESIONARULUI”) de mai sus privind răspunderea CONCESIONARULUI, acesta nu va putea fi ţinut răspunzător pentru neîndeplinirea vreunei obligaţii ce-i revine în baza prezentului Contract dacă neîndeplinirea respectivei obligaţii este o consecinţă directă a apariţiei unui Eveniment de Forţă Majoră care face imposibilă executarea Contractului, conform art.33 de mai jos.

**(2)** În cazul în care CONCESIONARUL se află în imposibilitatea de a presta Serviciul, total sau parţial, din orice motiv, sau consideră că anumite circumstanţe ar putea împiedica în mod substanțial prestarea Serviciului, atunci CONCESIONARUL va notifica imediat CONCEDENTUL, în condițiile prevăzute de prezentul Contract oferind în scris detalii cuprinzătoare asupra circumstanţelor, motivelor, durata posibilă a întreruperii şi acţiunile avute în vedere pentru remedierea situaţiei, precum şi orice alte detalii pe care CONCEDENTUL le solicită în mod rezonabil. Invocarea oricărui motiv care ar putea împiedica în mod substanţial prestarea Serviciului nu va atrage nicio modificare a vreunei clauze a acestui Contract şi nu va elibera sau exonera în niciun fel CONCESIONARUL de obligaţia de a presta Serviciul conform Contractului şi a Legii în vigoare cu privire la suspendarea sau limitarea prestării serviciilor în domeniul salubrizării localităţilor.

## ARTICOLUL 31 –ÎNTINDEREA DESPĂGUBIRILOR

(1)Despăgubirile datorate de oricare dintre Părţi conform prezentului Contract vor fi limitate la acoperirea integrală a Daunelor suferite de Partea sau terţul prejudiciat. În înţelesul prezentului Contract şi articol în despăgubiri nu sunt incluse penalităţile ce pot fi datorate de o Parte conform prezentului Contract.

## ARTICOLUL 32 - RECUPERAREA DEBITELOR

(1)CONCEDENTUL este îndreptăţit să recupereze de la CONCESIONAR orice prejudicii suferite din vina CONCESIONARULui, care sunt descoperite după Data Încetării Contractului, în conformitate cuLegea aplicabilă.

(2) Părţile pot conveni compensarea între sumele astfel datorate de CONCESIONAR şi orice sume datorate de către CONCEDENTCONCESIONARULui, precum şi asupra metodei de plată, chiar şi în mai multe transe.

**(3)**Comisioanele bancare şi alte sume similare rezultate din operaţiunile legate de plata sumelor datorate de CONCESIONARCONCEDENTULUI cad în integralitate în sarcina CONCESIONARULui.

# CAPITOLULVI. EVENIMENTE NEPREVĂZUTE

## ARTICOLUL 33 –FORŢA MAJORĂ

**(1)** În situaţia în care un eveniment de Forţă Majoră (condiţie care va include consecinţele acestuia) împiedică una dintre Părţi să îşi respecte sau întârzie respectarea obligaţiilor decurgând din prezentul Contract, Partea va fi scutită de respectarea şi de răspunderea pentru nerespectarea acelor obligaţii pe care nu le poate îndeplini ca o consecinţă a unui eveniment de Forţă Majoră cu condiţia, totuşi, ca Partea afectată să-şi fi respectat obligaţiile ce-i revin în baza alin. (4) şi (5) ale prezentului articol.

**(2)** „Forţa Majoră” înseamnă orice eveniment extern imprevizibil, absolut invincibil și inevitabil.

**(3)** Forţa Majoră nu va include: probleme financiare ale Părţilor, livrarea cu întârziere a materialelor sau executare cu întârziere / neexecutarea de către contractanţii acestora a obligaţiilor lor contractuale, condiţii meteorologice posibile în condiţiile climatice din Aria Delegării, insuficienţa forţei de muncă sau a echipamentelor sau a materialelor, refuzul, fără un motiv justificat, al oricărei Autorităţi Competente de a elibera orice Autorizaţie necesară executării obligaţiilor contractuale, retragerea acesteia sau refuzul de a o reînnoi și nici orice acţiune reglementară dispusă de oricare Autoritate Competentă împotriva CONCESIONARULUI.

**(4)**O Parte afectată de un eveniment de Forţă Majoră va informa cealaltă Parte, cât mai curând posibil, dar nu mai târziu de 3 (trei) Zile Lucrătoare după ce ia cunoştinţă de apariţia unui eveniment de Forţă Majoră, furnizând detalii complete despre durata şi efectele estimate ale acestuia. Dacă evenimentul de Forţă Majoră durează mai mult de o săptămână, Partea afectată va informa periodic cealaltă Parte, dar nu mai rar de o dată la două săptămâni despre derularea evenimentelor.

**(5)**O Parte afectată de un eveniment de Forţă Majoră va depune toate eforturile pentru a-şi relua îndeplinirea obligaţiilor cât mai curând posibil, iar intre timp să diminueze efectele acestui eveniment, pentru a-şi îndeplini obligaţiile contractuale neafectate de Forţa Majoră şi va informa complet cealaltă Parte în legătură cu măsurile luate în acest sens, cu condiţia ca acest lucru să nu presupună costuri nerezonabile pentru Partea afectată de evenimentul de Forţă Majoră.

**(5)**Dacă la expirarea unei perioade de cel puţin 30 (treizeci) de Zile de la apariţia unui eveniment de Forţă Majoră, acest eveniment de Forţă Majoră (sau consecinţele acestuia) continuă şi afectează în mod semnificativ furnizarea Serviciului sau executarea obligaţiilor contractuale, astfel încât majoritatea Indicatorilor de Performanţă încă de atins nu poate fi îndeplinită şi/sau majoritatea acelor Indicatori de Performanţă atunci când respectarea acestora a fost deja îndeplinită nu poate fi menţinută ca urmare a acelui eveniment de Forţă Majoră, atunci oricare dintre Părţi va avea dreptul să notifice celeilalte Părţi încetarea prezentul Contract, fără ca vreuna dintre ele să pretindă daune-interese, în orice moment după expirarea acestei perioade, cu condiţia ca evenimentul de Forţă Majoră să continue încă în momentul acestei notificări şi cu un preaviz de 10 (zece) Zile.

## ARTICOLUL 34 –MENŢINEREA ECHILIBRULUI CONTRACTUAL

**(1)**Părţile vor urmări în permanenţă menţinerea echilibrului contractual/financiar al Contractului.

**(2)**CONCESIONARUL nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui eveniment de Forţă Majoră, astfel cum este descris la Articolul 33 (“Forţa Majoră”).

**(3)**În situaţia în care, Modificări Legislative alterează echilibrul Contractual, şi dacă dezechilibrul rezultat nu poate fi remediat prin modificarea Tarifului, Părţile se obligă să renegocieze termenii şi condiţiile prezentului Contract, în scopul restabilirii echilibrul economico-financiar al Contractului.

**(4)** Dacă, la expirarea unei perioade de cel puţin 45 (patruzecișicinci) de Zile sau alt termen stabilit de Părţi, de la începerea negocierilor prevăzute la alineatul precedent, acestea eşuează, atunci oricare dintre Părţi va avea dreptul să notifice celeilalte Părţi încetarea prezentul Contract, fără ca vreuna dintre ele să pretindă daune-interese. CONCESIONARUL va avea obligaţia de a presta Serviciului în continuare pe o durată de cel mult 90 (nouăzeci) de Zile, în vederea asigurării continuităţii Serviciului.

# CAPITOLULVII. MODIFICAREACONTRACTULUI

## ARTICOLUL 35 –MODIFICAREA CONTRACTULUI PRIN ACORDUL PĂRŢILOR

(1)Modificarea prezentului Contract se face numai prin act adiţional încheiat în scris între Părţile contractante.

(2)Contractul nu poate fi modificat în sensul introducerii în obiectul acestuia a unei activităţi care nu a făcut obiectul delegării gestiunii, conform Legii.

**(3)** Orice modificare constituie revizuire a prezentului Contract, conform Legii, și nu poate fi operată de Părți decât în situațiile expres prevăzute de prezentul Contract, respectiv:

a) prelungirea Perioadei de Mobilizare, în condițiile prevăzute la art. 3 alin. (12) din prezentul Contract;

b) ajustarea sau modificarea Tarifelor, în condițiile prevăzute la art. 10 din prezentul Contract.

c) modificarea fluxului de deșeuri în condițiile finalizării investițiilor din cadrul sistemului de management integrat al deșeurilor sau în situația în care prin Lege sunt introduse noi obligații privind colectarea și tratarea anumitor categorii de Deșeuri, aplicabile Părților și categoriilor de Deșeuri care fac obiectul prezentului Contract;

e) în vederea restabilirii echilibrului contractual conform prevederilor art. 34 din prezentul Contract;

f) în situația cesionării prezentului Contract, dacă Legea de la data respectivă permite o astfel de operațiune, cu respectarea prevederilor Legii.

## ARTICOLUL 36 – MODIFICAREA UNILATERALĂ A PĂRŢII REGLEMENTARE A CONTRACTULUI DE CĂTRECONCEDENT

(1)CONCEDENTUL poate modifica unilateral Regulamentul Serviciului sau Caietul de Sarcini al Serviciului, ataşate ca Anexele nr.1 şi nr.2 la prezentul Contract,prin modificarea acestor documente şiînlocuirea respectivelor anexe, prin act adiţional la Contract, cu noul Regulament al Serviciului şi/sau noul Caiet de Sarcini al Serviciului după caz.În cazul în care aceste modificări afectează echilibrul contractual se vor aplica prevederile Articolului 34 (“Menţinerea echilibrului contractual”).

# CAPITOLULVIII. ÎNCETAREA CONTRACTULUI

## ARTICOLUL 37 –CAUZELE DE ÎNCETARE A CONTRACTULUI

(1)Prezentul Contract încetează în următoarele situaţii:

a) la expirarea duratei pentru care a fost încheiat, daca Părţile nu convin, în scris, prelungirea acestuia conform prevederilor Articolului 3 (“Durata Contractului, Perioada de Mobilizare şi Data Începerii”),şi conform Legii în vigoare la data prelungirii;

b) în cazul în care interesul naţional sau local o impune, prin denunţarea unilaterală de către CONCEDENT, cu plata unei despăgubiri juste şi prealabile în sarcina CONCEDENTULUI;

c) în cazul nerespectării obligaţiilor contractuale de către Parţi, prin reziliere, conform Articolului 38 (“Rezilierea Contractului”), prin reziliere cu plata unei despăgubiri în sarcina Părţii în culpă;

d) în cazul prevăzut la Articolul 33 (“Forţa Majoră”),fără plata unei despăgubiri;

e) în situaţia în care, în urma parcurgerii procedurilor speciale prevăzute la Articolul 34 (“Menţinerea echilibrului contractual”), este permisă încetarea Contractului;

f) în cazul falimentului CONCESIONARULUI;

g) în cazul lipsei, retragerii sau încetării valabilităţii licenţei de operare a CONCESIONARULUI;

h) în cazul prevăzut la art. 3, alin. (9) din prezentul Contract;

i) dacă Părţile convin încetarea Contractului, prin act adiţional la acesta, respectând Legea aplicabilă, în vigoare la acea dată;

j) în alte situații prevăzute expres de prezentul Contract.

(2)În cazul încetării Contractului înainte de termen, se va acorda un preaviz de 30 (treizeci) deZile,cu excepţia cazurilor în care sunt prevăzute în mod expres în cuprinsul Contractului, alte termene pentru preaviz.

(3) CONCESIONARUL va coopera deplin pentru preluarea gestiunii Serviciului cu noul operator căruia i se va delega gestiunea Serviciului sau cu CONCEDENTUL, după caz, în sensul următoarelor:

a) să menţină legătura cu CONCEDENTUL şi /sau noul operator, să furnizeze asistenţă şi sprijin privind Serviciul şi transferul lor către CONCEDENT sau noul operator;

b) să furnizeze CONCEDENTULUIşi noului operator toate informaţiile privind Bunurile de Retur, inclusiv amplasamentele aferente, precum şi serviciile necesare funcţionării şi prestării acestora;

c) în timpul Contractului sau după încetarea acestuia, să nu acţioneze în niciun fel, direct sau indirect, care să prejudicieze, să împiedice sau să facă dificil transferul Serviciului.

**(4)** La încetarea Contractului, din orice cauză, bunurile care au fost utilizate de CONCESIONAR în derularea Contractului vor fi repartizate după cum urmează:

a) Bunurile de Retur vor reveni CONCEDENTULUI de plin drept, gratuit (cu excepţia situaţiei în care Contractul încetează înainte de termen, când CONCESIONARUL are dreptul la o indemnizaţie egală cu suma neamortizată din investiţiile realizate de el în Bunurile de Retur din categoria celor prevăzute la Art. 17.1.1. lit. b) din prezentul Contract) şi libere de orice sarcini.

b) Bunurile de Preluare vor putea să revină CONCEDENTULUI, în măsura în care acesta îşi va exprima intenţia de a prelua aceste bunuri, în schimbul plăţii, către CONCESIONAR, a contravalorii acestora, stabilită conform Articolului 17.2 din prezentul Contract.

Bunurile Proprii, cu excepţia Bunurilor de preluare, vor rămâne proprietatea CONCESIONARULui.

**(5)** La data încetării Contractului sau la data convenită pentru predare („Data de Predare”), CONCESIONARUL va transfera, fără niciun drept de retenţie, fără costuri şi cheltuieli pentru CONCEDENT, toate drepturile, titlurile de proprietate şi garanţiile legate de Bunurile de Retur, incluzând, cu condiţia să facă parte sau să fie utilizate în prestarea Serviciului, toate drepturile, titlurile şi garanţiile CONCESIONARULui privind Bunurile de Preluare pentru care CONCEDENTUL şi-a exprimat intenţia de preluare şi a plătit contravaloarea lor până la acea dată.

**(6)** La Data de Predare, CONCESIONARUL va informa CONCEDENTUL despre starea activelor, inclusiv o listă completă a tuturor defecţiunilor ce afectează sau ar putea afecta funcţionarea în condiţii de siguranţă a acestora. Părţile vor încheia un proces-verbal de predare-primire a tuturor Bunurilor de Retur şi a acelor Bunuri de Preluare pe care CONCEDENTUL le preia.

**(7)**În situaţia în care o singură unitate administrativ-teritorială se retrage din prezentul Contract, din orice motive (inclusiv prin reziliere din culpa CONCESIONARULui), orice sumă datorată ca urmare a încetării se calculează pro-rata corespunzător acelei unităţi administrativ-teritoriale faţa de care încetează Contractul, iar soarta bunurilor care o deserveau doar pe aceasta (Bunuri de Retur şi/sau Bunuri de Preluare) va fi decisă în mod corespunzător.Daca există Bunuri de Retur sau Bunuri de Preluare ce deservesc mai multe unităţi administrativ-teritoriale, aceste bunuri nu pot fi retrase din Contract şi preluate de unitatea administrativ-teritorială care se retrage, ci aceasta poate fi eventual despăgubită în măsura în care dovedeşte un prejudiciu din lipsa folosinţei acestora.

**(8)**De asemenea o unitate administrativ-teritorială care se retrage unilateral din Contract va fi obligată să plătească, după caz, CONCESIONARULUI:

a) despăgubiri care să acopere prejudiciile create prin retragere (daunele efective suferite şi valoarea beneficiului nerealizat de către CONCEDENT în timpul rămas până la expirarea Contractului);

b) valoarea integrală a investiţiilor realizate pentru respectiva unitate administrativ-teritorială prin intermediul proiectelor derulate prin ADI, iar dacă aceste investiţii au fost realizate în bunuri ce deservesc mai multe unităţi administrativ-teritoriale ele se vor calcula pro-rata, precum şi

c) valoarea investiţiilor neamortizate realizate de CONCEDENT pentru respectiva unitate-administrativ teritorială, iar dacă aceste investiţii au fost realizate în bunuri ce deservesc mai multe unităţi administrativ-teritoriale ele se vor calcula pro-rata.

(**9**) Prevederile alin. (8) nu se aplică în cazul încetării Contractului prin ajungere la termen (în cazul refuzului prelungirii sale de către o unitate administrativ-teritorială), prin reziliere din culpa CONCESIONARULui sau din cauze de Forţă Majoră

## ARTICOLUL 38 –REZILIEREA CONTRACTULUI

38.1. Rezilierea Contractului din culpa CONCESIONARULUI

38.1.1. CONCEDENTUL va avea dreptul (dar nu şi obligaţia) să rezilieze prezentul Contract, în momentul survenirii oricăruia dintre următoarele evenimente („*Obligaţii Încălcate*”):

nerespectarea repetată şi nejustificată a Indicatorilor de Performanţă, după cum urmează:

existenţa a mai mult de 5 cazuri lunare de penalizare a CONCESIONARULUI pentru neîndeplinirea oricăruia dintre indicatorii prevăzuți la pct. 1.1, 1.2, 1.6 și 1.7 din Anexa nr. 8 la prezentul contract;

existenţa a mai mult de 3 cazuri trimestriale de penalizare a CONCESIONARULUI pentru neîndeplinirea oricăruia dintre indicatorii prevăzuți la pct. 1.4, 1.5, 1.8, 3.1, 3.2, 3.3 și 3.4 din Anexa nr. 8 la prezentul contract;

nerealizarea corespunzătoare sau la termenul prevăzut a Investiţiilor;

neutilizarea de către CONCESIONAR pentru prestarea serviciului CONCESIONAR a mijloacelor auto și utilajelor prezentate în ofertă, cu excepția situațiilor speciale în care intervin defecțiuni tehnice ale unui număr redus de echipamente șia cestea sunt înlocuite pe perioada reparațiilor cu alte echipamente echivalente sub aspectul caracteristicilor tehnice

renunţarea la sau abandonarea culpabilă a Serviciului, de către CONCESIONAR;

nerespectareaArticolului 25 (“Sub-delegarea şi transfer”) din prezentul Contract;

nefurnizarea sau ascunderea de informaţii semnificative, ce trebuie furnizate CONCEDENTULUI sau împiedicarea CONCEDENTULUI de a-şi exercita drepturile de monitorizare în legătură cu executarea prezentului Contract, astfel cum sunt acestea stabilite de clauzele contractuale;

în cazul întârzierii CONCESIONARULUI cu privire la plata Redevenţei care se prelungeşte pe o durată ce determină acumularea de penalităţi care depăşesc contravaloarea Redevenţei anuale

orice gajare sau grevare cu sarcini a unuia sau mai multor Bunuri de Retur;

CONCESIONARUL nu a încheiat sau nu a menţinut în vigoare asigurările prevăzute de prezentul Contract şi Anexanr. 9 (“Asigurări”)la Contract;

practici corupte ale CONCESIONARULui în conformitate cu Articolul 24 (“Clauza de prevenire a corupţiei”);

neplata de către CONCESIONAR a tarifelor datorate către alţi operatori de salubrizare pentru sortarea, transferul, tratarea sau depozitarea Deșeurilor, după caz, în caz de mai mult de 3 facturi neplătite la termen

alte încălcări semnificative ale obligaţiilor contractuale care sunt prevăzute expres de prezentul Contract ca reprezentând cauze de reziliere a Contractului.

38.1.2. In cazul în care CONCEDENTUL devine îndreptăţit să rezilieze prezentul Contract în baza Art. 38.1.1:

CONCEDENTUL va trimite CONCESIONARULUI, în scris, o notificare, menţionând felul şi întinderea respectivei neîndepliniri a obligaţiilor ("Notificare de Încălcare"). Dacă o astfel de notificare este transmisă, CONCESIONARUL va fi îndreptăţit să remedieze această încălcare în termen de 45 (patruzecișicinci) de Zile de la data primirii de către CONCESIONAR a acestei notificări ("Perioada de Remediere").

În cazul în care CONCEDENTUL a transmis Notificarea de Încălcare şi dacă încălcarea nu este remediată în Perioada de Remediere, CONCEDENTUL poate rezilia prezentul Contract, în conformitate cu prevederile literei (d) a prezentului Articol 38.1.2.

Atunci când o Obligaţie Încălcată nu poate fi remediată în mod rezonabil în Perioada de Remediere menţionată, CONCESIONARUL va lua toate măsurile necesare pentru remedierea încălcării respective în cea mai mare măsură posibilă în timpul Perioadei de Remediere şi va face propuneri CONCEDENTULUI, anterior expirării respectivei perioade, privind finalizarea remedierii respectivei Obligaţii Încălcate.

În cazul în care CONCEDENTUL nu acceptă propunerile rezonabile de remediere ale CONCESIONARULUI sau dacă, după acceptarea propunerilor respective, CONCESIONARUL nu remediază Obligaţia Încălcată, în conformitate cu aceste propuneri, CONCEDENTUL poate, printr-o notificare scrisă, adresată CONCESIONARULUI, să rezilieze Contractul, iar Contractul va înceta începând cu data prevăzută în această notificare.

Notificările prevăzute de prezentul articol vor fi comunicate de către şi către ADI

CONCEDENTUL îşi rezervă dreptul de a denunţa unilateral contractul, printr-o notificare scrisă adresată CONCESIONARULui, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru CONCEDENT. În acest caz, CONCESIONARUL are dreptul de a pretinde numai plata corespunzătoare pentru partea din Contract îndeplinită până la data denunţării unilaterale a contractului.

38.2Rezilierea Contractului din culpa CONCEDENTULUI

38.2.1. CONCESIONARUL va avea dreptul (dar nu şi obligaţia) să rezilieze prezentul Contract în caz de încălcare importantă, de către CONCEDENT a oricăreia din obligaţiile asumate în baza prezentului Contract, care are un efect negativ semnificativ asupra drepturilor sau obligaţiilor CONCESIONARULUI, în baza prezentului Contract.

38.2.2. În cazul în care CONCESIONARUL are dreptul să rezilieze prezentul Contract în baza Art. 38.2.1, se va aplica *mutatis mutandis* procedura prevăzută la Art. 38.1.1.

# CAPITOLUL IX ALTE CLAUZE

## ARTICOLUL 39 –POLITICA PRIVIND FORŢA DE MUNCĂ

**(1)** CONCESIONARUL va asigura forţa de muncă necesară pentru furnizarea Serviciului, precum şi formarea profesională a salariaţilor. CONCESIONARUL este răspunzător de angajarea în prestarea Serviciului a unui număr suficient de persoane cu abilităţile, îndemânările, cunoştinţele, instruirea, calificările şi experienţa necesare şi adecvate unei bune desfăşurări a Serviciului şi se va asigura că are suficient personal de rezervă pentru prestarea în bune condiţii a Serviciului, pe toată Durata Contractului.

**(2)** CONCESIONARUL se va asigura că toţi angajaţii săi implicaţi în prestarea Serviciului vor fi instruiţi corespunzător cu:

sarcina sau sarcinile pe care angajatul le va executa;

toate prevederile importante ale Contractului, inclusiv Regulamentul Serviciului şi Caietul de Sarcini al Serviciului, anexe la prezentul Contract;

toate procedurile şi standardele convenite între Părţi la anumite interval de timp;

toate procedurile, regulile, regulamentele şi legile aplicabile pentru prestarea Serviciului, inclusiv regulile de sănătate şi securitate în muncă, riscul de incendiu şi prevederile în caz de incendiu;

**(3)** CONCESIONARUL va furniza mijloace de identificare a personalului angajat, în condiţiile stabilite cu CONCEDENTUL în cadrul misiunii acesteia de monitorizare a executării prezentului Contract şi va solicita personalului să poarte şi să aibă la vedere însemnele de identificare pe toată durata furnizării/prestării Serviciului.

**(4)** CONCESIONARUL se va asigura ca personalul propriu este permanent supervizat şi îşi îndeplineşte îndatoririle în conformitate cu prezentul Contract.

**(5)** Pe perioada executării prezentului Contract, CONCESIONARUL se va conforma politicilor referitoare la conduita personalului (inclusiv cele referitoare la măsurile de siguranţă) existente în Regulamentul intern al său. CONCEDENTULva avea dreptul să solicite CONCESIONARULui comunicarea Regulamentului intern şi modificarea Regulamentului intern în măsura în care solicitarea de modificare este rezonabilă, în legătură cu dispoziţii ale Regulamentului care afectează modul de prestare a Serviciului şi în conformitate cu Legea aplicabilă. dispoziţiile legale aplicabile. După aprobarea Regulamentului intern, CONCESIONARUL îl va afişa la loc vizibil şi îl va aduce la cunoştinţă tuturor angajaţilor, făcând dovada acestei formalităţi către CONCEDENTprin prezentarea semnăturilor de luare la cunoştinţă. CONCESIONARUL va lua măsuri disciplinare corespunzătoare împotriva oricărei persoane angajate de acesta care nu respectă prevederile Regulamentului intern.

**(6)**CONCESIONARUL este răspunzător în întregime de angajarea şi de condiţiile de lucru ale angajaţilor săi.

**(7)** CONCESIONARUL este răspunzător şi va suporta toate costurile şi cheltuielile legate de angajarea personalului, de transportul acestuia şi achitarea la timp a salariilor.

**(8)**Personalul angajat al CONCESIONARULui beneficiază de toate drepturile prevăzute în contractul colectiv sau individual de muncă. CONCESIONARUL va întocmi planuri anuale (respectiv pentru fiecare an calendaristic /An Contractual), pe categorii profesionale de angajaţi, în vederea perfecţionării acestora, prin participarea lor la cursuri, seminarii, instruiri.

**(10)**Numărul angajaţilor CONCESIONARULui va fi stabilit de acesta, în funcţie de politicile proprii, dar să fie suficient pentru furnizarea/prestarea Serviciului, iar pentru personalul cheie, în conformitate cu cerinţele din Caietul de sarcini. Persoanele disponibilizate au dreptul la compensaţii prevăzute de Lege sau contracte colective din partea CONCESIONARULUI.

**(11)** CONCESIONARUL va lua toate măsurile necesare privind igiena, sănătatea, securitatea la locul de muncă şi normele de protecţie a muncii, în conformitate cu Legea. CONCESIONARUL va aplica metode sigure de lucru pentru toate activităţile prestate în sensul Contractului sau orice alte activităţi care au legătură cu acesta, pentru a asigura securitatea şi sănătatea propriilor angajaţi, precum şi a reprezentanţilor CONCEDENTULUI şi a oricărei alte persoane care intra în incintele CONCESIONARULUI. Principiile şi metodele privind sănătatea şi securitatea în muncă aplicate de CONCESIONAR vor fi în conformitate cu Legea.

## ARTICOLUL 40 -CONFIDENŢIALITATE

**(1)**Părţile convin că prevederile prezentului Contract nu vor fi tratate ca Informaţii Confidenţiale şi pot fi dezvăluite fără restricţii. În înţelesul prezentului articol prin Parte se va înţelege inclusiv ADI.

**(2)**Fiecare Parte va păstra confidenţiale toate Informaţiile Confidenţiale primite de la cealaltă Parte în legătură cu prezentul Contract şi va face toate eforturile pentru a împiedica salariaţii şi alte persoane aflate în relaţii de subordonare să dezvăluie astfel de Informaţii Confidenţiale vreunei persoane.

**(3)**Alineatul (2) de mai sus nu se va aplica:

Nici unei dezvăluiri de informaţii care este solicitată de către orice persoană care îşi îndeplineşte obligaţiile conform prezentului Contract, în scopul îndeplinirii acelor obligaţii;

oricărei informaţii cu privire la care o Parte poate demonstra că este deja sau devine general disponibilă şi în domeniul public, altfel decât în urma încălcării prezentului Articol;

oricărei dezvăluiri cu scopul de a permite luarea unei decizii de către o Autoritate Competentă sau de către o instanţă judecătorească ori tribunal arbitral;

oricărei dezvăluiri care este solicitată în temeiul oricărei cerinţe prevăzute de Lege care are efecte asupra Părţii care face dezvăluirea sau al regulilor oricărei burse de valori sau Autorităţi Competente, care are forţă juridică obligatorie sau, dacă nu are forţă juridică obligatorie, conformarea faţă de aceasta constituie o practică generală a persoanelor supuse reglementărilor bursei de valori sau ale Autorităţii Competente respective;

oricărei dezvăluiri de informaţii care sunt deja în mod legal în posesia Părţii ca destinatar, înainte de dezvăluirea acestora de către Partea care face dezvăluirea;

oricărei furnizări de informaţii către consultanţii profesionali ai Părţilor;

oricărei dezvăluiri de către CONCEDENT a unor informaţii legate de Serviciu şi oricărei alte informaţii care pot fi solicitate în scopul efectuării unui proces de audit, către un CONCESIONAR ulterior cu privire la Serviciu, inclusiv către consultanţii săi, în cazul în care CONCEDENTUL decide organizarea unei noi proceduri pentru atribuirea gestiunii Serviciului;

oricărei înregistrări sau evidenţe a Autorizaţiilor şi înregistrări de proprietate necesare; sau

oricărei dezvăluiri făcute în scopul examinării şi certificării conturilor uneia dintre Părţi.

**(4)**Când dezvăluirea este permisă în baza alineatului de mai sus, altfel decât conform literelor b), d), e), g) şi h) de mai sus, Partea care furnizează informaţiile se va asigura că destinatarul informaţiilor este supus aceloraşi obligaţii de confidenţialitate ca şi cele cuprinse în prezentul Contract.

**(5)**CONCESIONARUL nu va utiliza prezentul Contract sau orice informaţii emise sau furnizate de sau în numele CONCEDENTULUI în legătură cu prezentul Contract altfel decât pentru scopurile prezentului Contract, decât cu acordul scris al CONCEDENTULUI.

**(6)**La sau înainte de Data Încetării, CONCESIONARUL se va asigura că toate documentele sau evidenţele computerizate aflate în posesia, detenţia sau sub controlul său, care conţin informaţii referitoare la Serviciu sunt transmise CONCEDENTULUI.

## ARTICOLUL 41 –PROPRIETATE INTELECTUALĂ ŞI DREPTURI DE AUTOR

**(1)**Desenele, planurile, specificaţiile, instrucţiunile, manualele şi alte documente create, produse sau comandate de către CONCESIONAR şi care se raportează la furnizarea/prestarea Serviciului şi drepturile de autor care sunt legate de acesta, precum şi toate drepturile de proprietate intelectuală ale CONCESIONARULui sunt şi vor rămâne proprietatea acestuia. Cu toate acestea, CONCESIONARUL se obligă ca, la solicitarea rezonabilă a CONCEDENTULUI şi în măsura posibilului, să acorde CONCEDENTULUI drepturi de utilizare asupra acestora corespunzătoare scopului solicitării, pe baza unui acord scris în acest sens, precizând toate condiţiile tehnice, economice, juridice şi durata folosirii lor.

**(2)**De asemenea, metodele şi know-how-ul dezvoltate de CONCESIONAR sunt şi vor rămâne proprietatea exclusivă a CONCESIONARULui. CONCEDENTUL se angajează expres să nu divulge acest know-how, în totalitate sau în parte, către terţi, oricine ar fi aceştia.

## ARTICOLUL 42 –TAXE

Toate obligaţiile fiscale (taxe, impozite etc.) decurgând din prestarea Serviciului sau din activitatea proprie vor fi suportate de către Partea căreia, în conformitate cu Legea, îi incumbă respectiva obligaţie fiscală.

## ARTICOLUL 43 - CHELTUIELI

Doar dacă nu este altfel stipulat în mod expres în acest Contract, fiecare Parte îşi va plăti propriile costuri şi cheltuieli (inclusiv onorariile şi cheltuielile agenţilor săi, reprezentanţilor, consilierilor şi contabililor) necesare pentru pregătirea, semnarea, îndeplinirea şi respectarea termenilor acestui Contract.

## ARTICOLUL 44 –CONFLICTUL DE INTERESE

CONCESIONARUL va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării prezentului Contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale ori al altor legături sau interese comune Oricare ar fi situaţia, apariţia unui conflict de interese trebuie notificată de către CONCESIONAR imediat CONCEDENTULUI, în scris.

CONCESIONARUL va garanta că personalul său, inclusiv cel de conducere, nu se află într-o situaţie care poate da naştere unui conflict de interese. CONCESIONARUL va înlocui, imediat şi fără nici un fel de compensaţie din partea CONCEDENTULUI, orice membru al personalului său care se află într-o astfel de situaţie.

CONCEDENTUL îşi rezervă dreptul de a verifica dacă măsurile luate de CONCESIONAR în conformitate cu prevederile prezentului Articol sunt adecvate şi de a solicita luarea de măsuri suplimentare dacă va considera acest lucru ca fiind necesar.

**(4)** CONCESIONARUL se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau a personalului său. În cazul în care CONCESIONARUL nu poate menţine această independenţă, CONCEDENTUL are dreptul de a rezilia Contractul, conform procedurii prevăzute de Articolul 38 (“Rezilierea Contractului”)fără a aduce atingere dreptului CONCEDENTULUI de a solicita despăgubiri pentru orice daune suferite ca urmare a acestei situaţii.

## ARTICOLUL 45 –REPREZENTANŢII PĂRŢILOR

(1) Pentru executarea prezentului Contract, în relaţia sa cu CONCEDENTUL, CONCESIONARUL va numi o persoană ca „Manager de Contract”, care va asigura comunicarea corespunzătoare cu partenerii contractuali.

(2) CONCEDENTUL va numi de asemenea reprezentanţii săi care vor asigura comunicarea cu CONCESIONARUL.

(3)Fiecare Parte este îndreptățită să înlocuiască persoanele de contact, coordonatele şi adresele menţionate în prezentulContract, cu condiţia de a notifica în prealabil cealaltă Parte. Notificarea se va face în scris şi va fi comunicată cu cel puţin 3 (trei) Zile Lucrătoare înainte ca modificarea să devină efectivă. Orice comunicare trimisă la vechile adrese, coordonate sau persoane de contact va fi considerată valabil efectuată dacă Partea care a modificat aceste elemente nu a comunicat corespunzător notificarea prevăzută în prezentul alineat.

## ARTICOLUL 46 - COMUNICĂRI

**(1)**Orice comunicare între Părţi, referitoare la îndeplinirea prezentului Contract, trebuie să fie transmisă în scris, în limba română, la următoarele adrese şi în atenţia următoarelor persoane:

a) Pentru CONCESIONAR

În atenţia: Manager de Contract, Dl./D-na ………………………

Adresa: …………………

Fax: ……………………………

E-mail: ………………

b) Pentru CONCEDENT/ADI

În atenţia: Dl./D-na. ……………………

Adresa: ………………………….

Fax: …………………………

E-mail: …………………………

**(2)**Orice document scris trebuie înregistrat atât în momentul transmiterii, cât şi în momentul primirii.

**(3) C**omunicările între părţi se pot face şi prin, fax sau e-mail sub condiţia confirmării de primire.

**(4)**Dacă notificarea este transmisă prin poştă, aceasta se va face prin scrisoare recomandată cu confirmare de primire şi este considerată ca fiind primită de destinatar la data menţionată de oficiul poştal de destinaţie pe confirmarea de primire.

**(5)** Dacă notificarea este transmisă prin fax sau e-mail, ea va considerată primită în prima Zi Lucrătoare după data transmiterii.

**(6)**Notificările orale nu vor fi luate în considerare drept comunicări de vreuna dintre Părţi dacă nu sunt confirmate prin una dintre metodele prevăzute în alineatele de mai sus.

## ARTICOLUL 47 –DREPTURILE TERŢILOR

**(1)** Nici un element din prezentul Contract, fie expres, fie implicit, nu va conferi drepturi sau compensaţii conform sau în temeiul prezentului Contract vreunei alte persoane, alta decât Părţile şi succesorii lor respectivi, nici nu va elibera sau exonera de obligaţii sau răspundere vreo altă persoană, terţă faţă de vreuna dintre Părţi, nici nu va conferi vreun drept de subrogare sau vreun drept de acţiune împotriva vreunei Părţi din prezentul Contract.

**(2)** Fără a aduce atingere prevederilor alineatului precedent, ADI va avea dreptul să exercite în numele şi pe seama CONCEDENTULUI drepturi contractuale ale acestuia atunci când prezentul Contract stipulează expres aceasta, în temeiul acestei stipulări şi pe baza mandatului acordat prin statutul Asociaţiei. CONCESIONARUL recunoaşte competenţa ADI de a exercita aceste drepturi astfel cum se stipulează în prezentul Contract.

## ARTICOLUL 48 -RENUNŢARE

**(1****)**Nicio renunţare nu va avea vreun efect juridic decât dacă este expres indicată ca fiind o renunţare şi comunicată în scris celeilalte Parţi şi ADI, conform regulilor de comunicare dintre Părţi stipulate la Articolul 46 (“Comunicări”) din Contract, şi nicio altă acțiune, fapt sau omisiune nu va putea fi interpretată ca renunţare la vreun drept, termen sau prevedere din prezentul Contract de către vreuna dintre Părţi.

**(2)** Nici o renunţare făcută de o Parte la orice termen sau condiţie din prezentul Contract, o dată sau de mai multe ori, nu va fi considerată sau interpretată ca o renunţare viitoare la acelaşi sau la alte termene sau condiţii din Contract.

**(3)** Renunţarea unei Părţi de a invoca încălcarea unei clauze contractuale sau a unei obligaţii de către cealaltă Parte nu va fi interpretată în nicio circumstanţă ca renunţare la invocarea viitoarelor încălcări ale aceleaşi sau ale alte clauze contractuale ori ale aceleaşi sau ale alte obligaţii ce către aceeaşi Parte. Dacă oricare dintre Părţi încalcă o obligaţie contractuală, renunţarea din partea Părţii prejudiciate de a invoca dreptul său de a cere executarea obligaţiei contractuale nu va fi interpretată ca o renunţare la dreptul însuşi. Neexercitarea sau exercitarea cu întârziere de către una dintre Părţi a unui drept conferit de prezentul Contract nu poate fi interpretat ca o renunţare la dreptul respectiv.

## ARTICOLUL 49 –NULITATEA CONTRACTULUI ŞI DIVIZIBILITATEA PREVEDERILOR SALE

**(1)** Dacă în orice moment ulterior Datei Semnării, orice articol sau prevedere a prezentului Contract sunt declarate de orice instanţă de judecată competentă ca fiind nelegale, nule sau inaplicabile, conform Legii, respectivul articol sau prevedere nu va avea forţă juridică şi efect juridic, dar nelegalitatea sau inaplicabilitatea lor nu va avea vreun efect asupra validităţii şi aplicabilităţii oricăror alte prevederi ale prezentului Contract, care vor rămâne în continuare valide şi aplicabile în măsura permisă de Lege.

**(2)** Nulitatea sau inaplicabilitate oricărui articol sau oricărei prevederi din prezentul Contract va fi stabilită în conformitate cu Articolul 52 („Legea aplicabilă şi soluţionarea litigiilor”) din prezentul Contract. Părţile convin să depună toate eforturile pentru a negocia o modificare echitabilă a articolelor sau prevederilor acestui Contract care sunt anulate sau inaplicabile, iar validitatea sau aplicabilitatea celorlalte prevederi ale Contractului nu vor fi afectate prin aceasta.

## ARTICOLUL 50 –MENŢINEREA UNOR PREVEDERI DUPĂ DATA ÎNCETĂRII

(1)Părţile convin ca la încetarea din orice cauze a Contractului, prevederile privind obligaţiile CONCESIONARULUI de menţinere a continuităţii Serviciului pentru o perioadă de maxim 90 (nouăzeci) de Zile, precum şi Articolul 11 („Redevenţa”), Articolul 52 (“Legea aplicabilă şi soluţionarea litigiilor”), Articolul 28 (“Răspunderea, penalităţi şi despăgubiri în sarcina CONCESIONARULUI”), Articolul 32 (“Recuperarea debitelor”),Articolul 40 (“Confidenţialitate”), Articolul 42 (“Taxe”), Articolul 51 (“Declaraţii şi garanţii”)vor rămâne în vigoare şi îşi vor produce efectele în legătură cu toate aspectele contractuale care pot apărea sau se pot menţine în continuaredupă Data Încetării Contractului.

## ARTICOLUL 51 - DECLARAŢII ŞI GARANŢII

**(1)** Fără a aduce atingere oricăror garanţii sau condiţii prevăzute de Lege și în plus faţă de orice alte declaraţii și garanţii acordate prin clauzele prezentului Contract, CONCESIONARUL declară şi garantează CONCEDENTULUI că cele stipulate în prezentul Articol sunt declaraţii corecte şi complete la Data Semnării şi că vor fi corecte şi complete la Data Începerii Contractului, precum şi pe toată Durata Contractului şi vor rămâne astfel după Data Încetării:

a) CONCESIONARUL este o societate legal constituită, conform Legii din România.

b) CONCESIONARUL are puteri depline, autoritatea şi capacitatea necesare să semneze şi să ducă la îndeplinire prezentul Contract, precum şi fiecare dintre celelalte documente care urmează să fie furnizate de către CONCESIONAR ulterior Datei Semnării. Prezentul Contract a fost legal autorizat conform tuturor procedurilor interne societare din cadrul CONCESIONARULUI. Prezentul Contract este, iar celelalte documente şi acte ce vor fi furnizate de către CONCESIONAR ulterior Datei Semnării vor fi legal şi valabil semnate şi executate de către CONCESIONAR, constituind convenţii valide şi opozabile CONCESIONARULUI, ce pot face obiectul executării integrale de către CONCESIONAR, conform termenilor acestora.

c) Pe Durata Contractului, actul constitutiv al CONCESIONARUL nu va fi modificat sau completat în vreun mod care ar face executarea prezentului Contract nelegală sau în contradicţie cu actul constitutiv sau alt document statutar al CONCESIONARULUI.

d) CONCESIONARUL are capacitatea organizaţională şi financiară pentru a executa Contractul, pentru a gestiona Serviciul şi pentru a-şi îndeplini obligaţiile sale contractuale şi va avea deplina autoritate pentru efectuarea plăţilor şi va plăti toate sumele datorate în baza prezentului Contract, conform prevederilor acestuia.

e) Prezentul Contract instituie obligaţii care pot face obiectul executării, acceptate în totalitate de către CONCESIONAR.

f) Nu există nicio acţiune în justiţie, in arbitraj, nicio procedură sau proces sau investigaţie fie judiciară, fie extra-judiciară, pe rol sau iminentă împotriva CONCESIONARULUI, nici sentinţe judecătoreşti, hotărâri arbitrale nefavorabile, nici alte proceduri care ar putea avea ca efect împiedicarea CONCESIONARULUI de a executa obligaţiile sale asumate prin prezentul Contract sau care ar putea afecta executarea Contractului, conform obiectivelor stabilite de către CONCEDENT.

g) Încheierea de către CONCESIONAR a prezentului Contract şi executarea obligaţiilor rezultate din prezentul Contract de către CONCESIONAR nu contravin, nu vor duce la o încălcare sau neîndeplinire a obligaţiilor sale din partea CONCESIONARULUI conform:

vreunei Legi aplicabile CONCESIONARULUI;

actului constitutiv sau oricărui document statutar al CONCESIONARULUI;

vreunui contract sau alt document la care CONCESIONARUL este parte sau la care CONCESIONARUL este obligat sau al cărui obiect sunt orice active, venituri sau garanţii ale CONCESIONARULUI.

h) Toate garanţiile, declaraţiile, recunoaşterile CONCESIONARULUI privind obligaţiile şi responsabilitatea lui în baza prezentului Contract au efect cumulativ şi niciuna nu va fi interpretată în mod separat de celelalte.

Fără a aduce atingere oricăror garanţii sau condiţii prevăzute de Lege și în plus faţă de orice alte declaraţii și garanţii acordate prin clauzele prezentului Contract, CONCEDENTUL declară şi garantează CONCESIONARULUI că cele stipulate în prezentul Articol sunt declaraţii corecte şi complete la Data Semnării şi că vor fi corecte şi complete la Data Începerii Contractului, precum şi pe toată Durata Contractului şi vor rămâne astfel după Data Încetării:

1. CONCEDENTUL are puteri depline, autoritatea şi capacitatea necesare să semneze şi să ducă la îndeplinire prezentul Contract, precum şi fiecare dintre celelalte documente care urmează să fie furnizate de către CONCEDENT ulterior Datei Semnării.

(3) Încheierea prezentului Contract a fost legal aprobată prin hotărâri ale autorităţilor deliberative ale CONCEDENTULUI / tuturor unităţilor administrativ-teritoriale care constituie CONCEDENTUL şi prin hotărâre a adunării generale a ADI, nicio altă aprobare sau formalitate administrativă suplimentară nefiind necesară.

(4) CONCEDENTUL are dreptul de a concesiona CONCESIONARULUI Bunurile de Retur care sunt în proprietatea sa şi formează infrastructura Serviciului, precum şi să delege CONCESIONARULUI gestiunea Serviciului pe baze de exclusivitate pentru întreaga Arie a Delegării.

(5) Încheierea de către CONCEDENT a prezentului Contract şi executarea obligaţiilor rezultate din prezentul Contract de către CONCEDENT nu contravin, nu vor duce la o încălcare sau neîndeplinire a obligaţiilor sale din partea CONCEDENTULUI conform:

a) vreunei Legi aplicabile CONCEDENTULUI sau ADI;

b) vreunui act administrativ sau decizii judecătoreşti aplicabile CONCEDENTULUI sau ADI;

c) vreunui contract sau alt document la care CONCEDENTUL / orice unitate administrativ-teritorială ce constituie CONCEDENTULeste parte sau la care este obligat sau al cărui obiect sunt orice active, venituri sau garanţii ale CONCEDENTULUI/vreunei unităţi administrativ-teritoriale ce constituie CONCEDENTUL.

(6) Obligaţiile asumate de către CONCEDENT prin Contract sunt obligaţii asumate în conformitate cu prevederile legale, valabile, având caracter obligatoriu în baza Legii.

## ARTICOLUL 52 –LEGEA APLICABILĂ ȘI SOLUŢIONAREA LITIGIILOR

**(1)** Părţile convin că acest Contract va fi interpretat şi executat conform legilor din România.

**(2)**În cazul unei dispute sau neînţelegeri privind interpretarea sau executarea Contractului, Părţile vor face toate eforturile necesare pentru a soluţiona pe cale amiabilă orice dispută în termen de 30 (treizeci) de Zile(sau o perioadă mai lungă dacă Părţile convin astfel) din momentul în care una dintre Părţi a comunicat în scris celeilalte Părţii existenţa unei dispute şi obiectul acesteia.Dacă disputa nu poate fi soluţionată pe cale amiabilă, atunci oricare dintre Părţi poate notifica în scris despre imposibilitatea ajungerii la o soluţie şi în urma acestei notificări fie Parte care a trimis notificarea, fie Partea notificată poate supune spre soluţionare disputa în faţa instanţelor judecătoreşti competente din România.

Prezentul Contract este încheiat în limba română, în ……………… original exemplare originale, câte unul pentru fiecare Parte

**Pentru CONCEDENT CONCESIONAR**

**Preşedintele ADI …………… Reprezentant**

**VIZAT,**

# ANEXE

## ANEXA 1 - REGULAMENTUL SERVICIULUI

## ANEXA 2 CAIETUL DE SARCINI AL SERVICIULUI

***(inclusiv răspunsurile la clarificările solicitate de către operatorii economici până la deschiderea ofertelor)***

## ANEXA 3 – OFERTA CONCESIONARULUI

***(inclusiv clarificările date de acesta, după deschiderea ofertelor)***

## ANEXA 4 – BUNURILE DE RETUR [[1]](#footnote-2)

***Infrastructură existentă pusă la dispoziția viitorului operator inclusiv centrele de aport voluntar***

## ANEXA 5 - PROCESUL VERBAL DE PREDARE-PRELUARE A BUNURILOR DE RETUR

## ANEXA 6 - LISTA INDICATIVĂ A BUNURILOR DE PRELUARE

## ANEXA 7 - PROGRAMUL DE INVESTIŢII

|  |  |  |  |  |  |
| --- | --- | --- | --- | --- | --- |
| **Nr** | **Descriere** | **Cantitate** |   | **Pret unitar** | **Valoare lei** |
| **crt.** | (utilaje,echipamente, dotări) | **estimată** | **UM** | **lei fara TVA** | **FTVA** |
| **0** | **1** | **2** | **3** | **4** | **5=2\*4** |
| 1 | Masini de transport inclusiv sistem GPS | 50 | buc |  |  |
| 2 | Recipiente colectare deșeuri reziduale, reciclabile, biodeseuri  | 256758 | buc |  |  |
| 3 | Recipiente colectare deseuri reziduale, reciclabile in puncte de colectare | 598 | buc |  |  |
| 4 | CIP tag pentru recipienti | 257356 | buc |  |  |
| 5 | Sistem informatic (hardware și software) de identificare, monitorizare și raportare activitate și gestionare date | 1 | buc |  |  |
| 6 | Container 24 mc deșeuri | 20 | buc |  |  |
| 7 | Container 7 mc deșeuri | 20 | buc |  |  |
| 8 | Vehicul de transport (C&D si voluminoase) | 2 | buc |  |  |
| 9 | Vehicul de transport deseuri periculoase | 1 | buc |  |  |
| 10 | Alte utilaje și echipamente -concasor | 1 | buc |  |  |
|  |
| TOTAL |   |   |   |   |  |  |

## ANEXA 8 - INDICATORII DE PERFORMANŢĂ

**Indicatori de performanță pentru monitorizarea activităților de colectare și transport și a activității de sortare a deșeurilor municipale și a deșeurilor din construcții și desființări de la populație**

| **Nr. crt.** | **Indicator de performanță** | **Unitate măsură** | **Valoare** | **Penalități** | **Frecvența propusă de monitorizare** |
| --- | --- | --- | --- | --- | --- |
| **1** | **Eficiența în gestionarea contractului** |  |  |
| 1.1 | Numărul de recipiente pentru colectarea deșeurilor reziduale, furnizate ca urmare a solicitărilor, raportat la numărul total de solicitări | % | 100 | 1.000 lei/recipient nefurnizat în 10 de zile de la primirea solicitării | Lunar |
| 1.2 | Numărul de recipiente pentru colectarea separata a deșeurilor reciclabile, furnizate ca urmare a solicitărilor, raportat la numărul total de solicitări | % | 100 | 1.000 lei/recipient nefurnizat în 10 de zile de la primirea solicitării | Lunar |
| 1.4 | Numărul de situații în care vehiculul specializat pentru colectarea deșeurilor menajere periculoase nu staționează la locul și perioada stabilită, conform planului de lucru, raportat la numărul total de situații | % | 100 | 2.000 lei/vehicul identificat a nu respecta planul de lucru | Trimestrial |
| 1.5 | Numărul de situații în care un recipient de colectare deteriorat este reparat sau înlocuit în mai puţin de 24 de ore de la semnalarea defecțiunii raportat la numărul total de situații | % | 90 | 1.000 lei/container nereparat sau neînlocuit  | Trimestrial |
| 1.6 | Numărul de situații în care colectarea separată a deșeurilor reciclabile nu se realizează la frecvenţă stabilita prin contract, raportat la numărul total de situații | % | 90 | 1.500 lei/colectare neefectuată conform plan de lucru | Lunar |
| 1.7 | Numărul de situații în care colectarea separată a deşeurilor voluminoase nu se realizează la frecvenţă și condiţiile stabilite prin contract și planul de lucru, raportat la numărul total de situații | % | 90 | 1.500 lei/colectare neefectuata conform plan de lucru | Lunar |
| 1.8 | Numărul de reclamaţii scrise la care Operatorul a răspuns în 30 de zile de la data primirii reclamației, raportat la numărul total de reclamaţii scrise | % | 100 | 1.500 Lei/reclamație  | Trimestrial |
| **2** | **Indicatori tehnici**  |  |  |
| 2.1 | Populaţia care beneficiază de colectarea deșeurilor raportat la populaţia totală la nivelul județului | % | 100 | Datele sunt folosite în scop de monitorizare | Lunar |
| 2.2 | Cantitatea de deşeuri reciclabile din deșeurile menajere și similare (hârtie și carton, plastic, metale și sticlă) colectate separat și acceptate la o stație de sortare autorizată pentru sortarea deșeurilor colectate separat, raportată la cantitatea totală de deşeuri reciclabile menajere și similare generată.Deșeurile sunt considerate colectate separat numai cu îndeplinirea criteriilor de acceptare în stația de sortare autorizată pentru sortarea deșeurilor colectate separat.Cantitățile sunt calculate pe baza bonurilor de cântar emise la stația de sortare.Cantitatea totală de deșeuri reciclabile generată se estimează aplicând datele de compoziție la cantitatea totală de deșeuri colectată de operator. | % | începând cu 2022 – min. 70% | Pentru cantitățile de deșeuri destinate a fi depozitate care depășesc cantitățile corespunzătoare indicatorilor de performanță prevăzuți, plata cuantumului aferent tarifului de depozitare și a contribuției pentru economia circulară se va realiza de către operator din alte surse, fără a putea recupera aceste costuri prin tarif | Anual |
| 2.5 | Populația care solicită și pentru care se aplică instrumentul economic „plătește pentru cât arunci” raportat la populația totală din aria de delegare (%) | % | începând cu 2022 – min. 30% | Datele sunt folosite în scop de monitorizare | Anual |
| 2.6 | Cantitatea de deşeuri menajere periculoase colectate separat trimisă la eliminare raportat la cantitatea totală de deșeuri menajere periculoase colectate anual | % | min. 90 | Datele sunt folosite în scop de monitorizare | Anual |
| 2.7 | Cantitatea de deșeuri voluminoase colectată și trimisă la tratare în vederea valorificării raportat la cantitatea totală de deșeuri voluminoase colectate de la populație și operatori economici | % | min. 30 | Pentru cantitățile de deșeuri destinate a fi depozitate care depășesc cantitățile corespunzătoare indicatorilor de performanță prevăzuți, plata cuantumului aferent tarifului de depozitare și a contribuției pentru economia circulară se va realiza de către operator din alte surse, fără a putea recupera aceste costuri prin tarif. | Anual |
| 2.8 | Cantitatea de deșeuri voluminoase colectată și trimisă la tratare/eliminare raportat la cantitatea totală de deșeuri voluminoase colectate de la populație și operatori economici | % | min. 90 | Datele sunt folosite în scop de monitorizare | Anual |
| 2.9 | Cantitatea totală de deşeuri trimise la reciclare ca procentaj din cantitatea totală de deşeuri acceptate la staţiile de sortare (%)Se aplică în mod individual, pentru fiecare stație de sortare în parte | % | min. 75 | Pentru cantitățile de deșeuri destinate a fi depozitate și sau valorificate energetic care depășesc cantitățile corespunzătoare indicatorului de performanță prevăzut, plata cuantumului aferent tarifului de depozitare și a contribuției pentru economia circulară și/sau a costului cu valorificarea energetică după caz, se va realiza de către operator din alte surse, fără a putea recupera aceste costuri prin tarif | Anual |
| 2.10 | Cantitatea de deșeuri din construcții și desființări colectată separat de la populație și trimisă la tratare în vederea valorificării raportat la cantitatea totală de deșeuri din construcții și desființări colectată de la populație în anul respectiv.Valorificarea include reutilizare, reciclare și alte operațiuni de valorificare materială inclusiv operațiuni de umplere sau rambleiere. | % | min. 30  | Pentru cantitățile de deșeuri destinate a fi depozitate care depășesc cantitățile corespunzătoare indicatorilor de performanță prevăzuți, plata cuantumului aferent tarifului de depozitare și a contribuției pentru economia circulară se va realiza de către operator din alte surse, fără a putea recupera aceste costuri prin tarif. | Anual |
| 2.11 | Cantitatea de deșeuri din construcții și desființări colectată și trimisă la tratare/eliminare raportat la cantitatea totală de deșeuri din construcții și desființări colectate de la populație anual | % | min. 90 | Datele sunt folosite în scop de monitorizare | Anual |
| 2.12. | Cantitatea totală de deșeuri de hârtie, metal, plastic și sticlă trimisă anual la reciclare ca procentaj din cantitatea totală de deșeuri acceptată la stația de tratare mecano - biologică | % | Min.3 |  |  |
| **3** | **Reclamaţii și sesizări** |  |  |
| 3.1 | Numărul de încălcări ale obligațiilor contractuale ale operatorului și/sau ale obligațiilor din licențe și autorizații identificate în urma controalelor efectuate de către Delegatar și alte instituțiile abilitate | Nr. | 0 | 5.000 Lei/ încălcare | Trimestrial |
| 3.2 | Numărul de reclamații ale utilizatorilor privind calitatea și cantitatea serviciilor prestate rezolvate în mai puțin de o zi calendaristică raportat la numărul total de reclamații justificate rezolvate privind calitatea și cantitatea serviciilor prestate | % | min. 90 | 5.000 Lei/ reclamație | Trimestrial |
| 3.3 | Numărul de utilizatori și angajați care au primit despăgubiri datorate culpei operatorului de colectare și transport sau dacă s-au îmbolnăvit din cauza nerespectării condiţiilor de prestare a activităţii de colectare și transport | Nr. | 0 | 5.000 Lei/utilizator sau angajat al operatorului | Trimestrial |
| 3.4 | Valoarea despăgubirilor acordate utilizatorilor de către operatorul de colectare și transport pentru situațiile de mai sus raportata la valoarea totală facturată aferentă activităţii de colectare și transport | % | 0 | 5.000 Lei/pentru fiecare procent | Trimestrial |

## ANEXA 9 – ASIGURĂRILE

## ANEXA 10 – GARANȚIA DE BUNĂ EXECUȚIE

## ANEXA 11 – TARIFELE

*(prezentate conform Anexei formulare financiare)*

## ANEXA 12 – AJUSTAREA TARIFELOR. MODIFICAREA TARIFELOR

1. Sub rezerva confirmarii cu ocazia predarii - primirii [↑](#footnote-ref-2)